Ο κομματισμός πνίγει την Τοπική Αυτοδιοίκηση | Η ΚΑΘΗΜΕΡΙΝΗ\nΟ τρόπος επιλογής των υποψηφίων για τις δημοτικές εκλογές δείχνει ότι τα κόμματα ελάχιστα έχουν διδαχθεί από την κρίση. Εξακολουθούν να βλέπουν την Τοπική Αυτοδιοίκηση ως προέκταση του μηχανισμού εξουσίας τους, αντί να δώσουν χώρο στην κοινωνία των πολιτών. Συνεχίζεται έτσι η παθογένεια που εγκαινιάστηκε τη δεκαετία του ’80. Στα πρώτα χρόνια της Μεταπολίτευσης πολλοί δήμαρχοι στη Β΄ Αθήνας (Βύρωνας, Καισαριανή, Μεταμόρφωση, Περιστέρι, Χαϊδάρι, Νέα Φιλαδέλφεια, Νέα Ιωνία, Πετρούπολη) ήταν προσκείμενοι στο ΚΚΕ, παρότι τα ποσοστά του κόμματος ήταν χαμηλά και κινούνταν περίπου στα σημερινά επίπεδα. Οι πολίτες επέλεγαν με αυτοδιοικητικά κριτήρια και τα κόμματα στήριζαν ανθρώπους της Αυτοδιοίκησης. Ο Δ. Μπέης, που ήταν η επιλογή του πολιτικά κυρίαρχου ΠΑΣΟΚ για τον Δήμο Αθηναίων, δεν ήταν κεντρικό πολιτικό πρόσωπο αλλά επιτυχημένος δήμαρχος Ζωγράφου. Σταδιακά τα πράγματα άρχιζαν να αλλάζουν. Τα κόμματα ως μηχανισμοί εξουσίας επεδίωκαν (και το κατόρθωσαν) να ελέγχουν τα πάντα. Εβλεπαν όλους τους θεσμούς σαν το «μακρύ χέρι» του μηχανισμού τους. Από την εκλογή των πανεπιστημιακών και την προαγωγή των διευθυντών στο Δημόσιο μέχρι τις εκλογές σε επιστημονικούς συλλόγους και την εκλογή του Αρχιεπισκόπου. Η πολιτική λειτουργία των κομμάτων ατόνησε πλήρως και η νομή της εξουσίας έγινε αυτοσκοπός. Φθάσαμε έτσι στο σημείο σε οποιαδήποτε εκλογική διαδικασία να μην αναμετρούνται παρατάξεις που συγκροτούνται στη βάση κοινών θέσεων για την αντιμετώπιση των συγκεκριμένων προβλημάτων ενός κλάδου, αλλά να προσδίδεται ο χαρακτήρας γενικής πολιτικής σύγκρουσης.\nΕνα από τα σημαντικότερα προβλήματα που οδήγησαν στη σημερινή κρίση είναι η ατελής λειτουργία των θεσμών και η ανυπαρξία ελέγχων και λογοδοσίας. Από τη στιγμή που ένα κόμμα κέρδιζε τις εκλογές εθεωρείτο περίπου αυτονόητο για την ελληνική πραγματικότητα ότι είχε τη δικαιοδοσία να έχει υπό τον απόλυτο έλεγχό του τη δημόσια διοικητική μηχανή, να διαχειρίζεται το δημόσιο χρήμα κατά το δοκούν, να ρυθμίζει την εκλογή στον ακαδημαϊκό χώρο. Στο πεδίο της Τοπικής Αυτοδιοίκησης οι «δικοί μας» δήμαρχοι δικαιούνταν πρόσθετη χρηματοδότηση, ενώ οι των αντιπάλων κομμάτων όχι.\nΘα υπέθετε κανείς ότι η κρίση έχει αλλάξει κάποια πράγματα. Κι ότι στη μεταμνημονιακή Ελλάδα θα είχε αλλάξει η θεσμική λειτουργία. Δυστυχώς ο τρόπος με τον οποίο κινούνται τα κόμματα στον χώρο της Τοπικής Αυτοδιοίκησης δείχνει ότι αυτό δεν ισχύει. Επιμένουν σε κομματικές επιλογές με βασικό κριτήριο την καταγραφή ποσοστών, πράγμα ανώφελο, αφού τα πολιτικά συμπεράσματα θα προκύψουν από τις ευρωεκλογές. Θα ήταν ελπιδοφόρο δείγμα αλλαγής νοοτροπίας αν ένα κόμμα αναγνώριζε το έργο κάποιου που δεν τον είχε υποστηρίξει στις προηγούμενες εκλογές αλλά με τη θητεία του απέδειξε ότι πρέπει να στηριχθεί τώρα. Προφανώς δεν είναι όλοι οι δήμαρχοι ή περιφερειάρχες που προέρχονται από διαφορετικό πολιτικό χώρο άχρηστοι και αποτυχημένοι.\nΥπέρβαση της κρίσης και οικοδόμηση σύγχρονου κράτους προϋποθέτουν ενίσχυση της θεσμικής λειτουργίας. Αν ο κάθε θεσμός δεν λειτουργεί με βάση συγκεκριμένους κανόνες, αν δεν λογοδοτεί στους πολίτες και τις αρμόδιες αρχές αντί στους κομματικούς κομισάριους κι αν τα κόμματα δεν γίνουν πολιτικοί οργανισμοί, τότε δεν έχουμε ελπίδα να γίνουμε μια σύγχρονη ευρωπαϊκή χώρα.\nΤέλος της κακοδαιμονίας της κηδεμονίας\n49 χρόνια πρίν… 18.IΙ.1965\nΗ επιλογή στους πολίτες


Μαρί Κιουρί, εφευρετικότητα στη ζωή | DOC TV | documenting everyday life\nΜαρί Κιουρί, εφευρετικότητα TECH στη ζωή\nΗ πρωτοπόρος επιστήμονας Μαρί Κιουρί ήταν μια παθιασμένη γυναίκα που με ζήλο και ανιδιοτέλεια καταπιανόταν με οτιδήποτε είχε σχέση με τη φυσική και τη χημεία. Το 1903 κέρδισε το Βραβείο Νόμπελ Φυσικής για τη δουλειά της πάνω στη ραδιενέργεια. Έγινε η πρώτη γυναίκα που κέρδισε Νόμπελ. Το 1911 κέρδισε ακόμη ένα Βραβείο Νόμπελ, αυτή τη φορά στη Χημεία για την ανακάλυψη δύο νέων χημικών στοιχείων, του πολώνιου και του ράδιου. Έγινε ο πρώτος επιστήμονας που κέρδιζε δύο βραβεία Νόμπελ.\nΤα δύσκολα χρόνια και οι σπουδές της Κιουρί: Η Μαρία Σαλώμη Σκουοντόβσκα, όπως είναι το πραγματικό όνομα της Κιουρί, γεννήθηκε στις 7 Νοεμβρίου του 1867 στη Βαρσοβία της Πολωνίας. Το μικρότερο από τα πέντε παιδιά της οικογένειας, από μικρή ηλικία είχε έφεση στις θετικές επιστήμες. Στα 11 έχασε τη μητέρα της από φυματίωση. Με την επιτήρηση του πατέρα της, που ήταν δάσκαλος στο επάγγελμα, μελετούσε φυσική και μαθηματικά. Τελείωσε το λύκειο με εξαιρετικές και αξιοθαύμαστες επιδόσεις. Δεν της επιτράπηκε να παρακολουθήσει μαθήματα στο πανεπιστήμιο της Βαρσοβία επειδή δεχόταν μόνο άρρενες. Η Μαρία βρήκε τη λύση. Παρακολουθούσε μαθήματα στο «Ιπτάμενο Πανεπιστήμιο» στη Βαρσοβία, ένα παράνομο πανεπιστήμιο που πραγματοποιούσε διαλέξεις μυστικά.\nΗ οξυδερκής κοπέλα όμως ήταν ανικανοποίητη. Ονειρευόταν να σπουδάσει και να πάρει πτυχίο από πανεπιστήμιο του εξωτερικού. Παρόλο που ήταν επιμελής και πανέξυπνη φοιτήτρια, η δυσμενής οικονομική κατάσταση την εμπόδιζε να πραγματοποιήσει τα όνειρά της. Δεν το έβαλε κάτω. Μαζί με την αδερφή της, Μπρόνια, ήρθαν σε μία συμφωνία. Όσο η Μπρόνια θα σπούδαζε η Μαρία θα εργαζόταν για να πληρώσει τις σπουδές της αδερφής της. Όταν η Μρόνια θα αποφοιτούσε θα έκανε το ίδιο για τη Μαρία.\nΓια πέντε ολόκληρα χρόνια η Κιουρί εργαζόταν ως παιδαγωγός και κουβερνάντα και αφιέρωνε όλο τον ελεύθερο χρόνο της μελετώντας φυσική, χημεία και μαθηματικά. Η Μαρία το 1891 μετανάστευσε στο Παρίσι για να παρακολουθήσει μαθήματα στη Σορβόννη. Ζούσε σε ένα μικρό παταράκι με τα λιγοστά χρήματα που είχε καταφέρει να αποταμιεύσει. Αν και η αδερφή της τής πρότεινε να μείνει στο Παρίσι μαζί της τώρα που ήταν παντρεμένη με γιατρό, η Κιουρί θέλησε να αφοσιωθεί ολοκληρωτικά στα μαθήματα και δεν ήθελε να αποσπάται η συγκέντρωσή της από τίποτα. Μόνο όταν η υγεία της χειροτέρεψε αρκετά από την άσχημη και φτωχή διατροφή της, μετακόμισε για μικρό χρονικό διάστημα στο σπίτι της Μπρόνια.\nΟ Μπεκερέλ, το πολώνιο και η ραδιενέργεια: Ο φυσικός Ανρί Μπεκερέλ το 1896 παρατήρησε ότι στο σκοτάδι, οι ενώσεις ουρανίου εκπέμπουν ακτίνες. Η Κιουρί αποφάσισε να ασχοληθεί με το φαινόμενο της ακτινοβολίας που είχε ανακαλύψει ο Μπεκερέλ. Στη διατριβή της τη βοήθησε κι ο Πιερ, που παράτησε την δική του μελέτη και συνεργάστηκε με την Κιουρί. Μαζί πήγαν την ανακάλυψη του Μπεκερέλ ένα βήμα παραπέρα. Η Μαρία υπέθεσε ότι οι ακτίνες παραμένουν σταθερές άσχετα με την κατάσταση ή το σχήμα του ουρανίου. Οι ακτίνες, φαντάστηκε, ήταν αποτέλεσμα της ατομικής δομής του χημικού στοιχείου.\nΗ ιδέα ήταν αρκετά πρωτοποριακή στον τομέα της ατομικής φυσικής και η Κιουρί εκείνη την περίοδο ξεκίνησε να χρησιμοποιεί τη λέξη ραδιενέργεια για να περιγράψει το νέο αυτό φαινόμενο. Το 1898 μαζί με τον Πιερ απομόνωσαν μια ουσία που εξέπεμπε 300 φορές περισσότερη ακτινοβολία από ότι το ουράνιο. Ονόμασαν το νέο στοιχείο πολώνιο, προς τιμήν της γενέτειρας της Μαρίας Κιουρί. Λίγους μήνες αργότερα ανακάλυψαν ένα ακόμη χημικό στοιχείο το οποίο είχε κοινή χημική συμπεριφορά με το χημικό στοιχείο βάριο και το ονόμασαν ράδιο. Τα επόμενα χρόνια το ζευγάρι αφιερώθηκε ολοκληρωτικά στην απομόνωση μιας σημαντικής ποσότητας του νέου στοιχείου, ικανής να αποδείξει στην Γαλλική Ακαδημία την απτή ύπαρξή του. Το 1902 το ζευγάρι ανακοίνωσε ότι είχε παραγάγει ένα δέκατο γραμμαρίου καθαρό ράδιο, αποδεικνύοντας την ύπαρξή του ως ένα μοναδικό χημικό στοιχείο.\nΤο 1903 η Μαρί και ο Πιερ μοιράστηκαν το Νόμπελ Φυσικής μαζί με τον Μπεκερέλ για τη μελέτη τους στο φαινόμενο της ακτινοβολίας και της ραδιενέργειας. Μάλιστα, οι Κιουρί θεωρούνται και οι πρώτοι επιστήμονες που εκτέθηκαν στην ραδιενέργεια, χωρίς να γνωρίζουν τις βλαβερές επιπτώσεις του ράδιου στον ανθρώπινο οργανισμό. Ακόμη και τώρα, όποιος επιθυμεί να διαβάσει τις σημειώσεις των δύο επιστημόνων που βρίσκονται στην Εθνική Βιβλιοθήκη του Παρισιού, χρειάζεται να υπογράψει μια δήλωση αναφέροντας ότι με δική του ευθύνη θα τα διαβάσει επειδή τα σημειωματάριο εκπέμπουν μικρή ποσότητα ραδιενέργειας!\nΤο 1908 έγινε η πρώτη καθηγήτρια στο Πανεπιστήμιο της Σορβόνης, ενώ τρία χρόνια αργότερα κέρδισε το Νόμπελ Χημείας. Κατά την παραλαβή του βραβείου δεν παρέλειψε να αναφέρει τον αγαπημένο της σύζυγο και την ομαδική δουλειά που έκαναν για την απομόνωση των δύο στοιχείων. Το ερωτικό σκάνδαλο και η συμβολή της Κιουρί στον Μεγάλο Πόλεμο «Αισθάνομαι την ανάγκη να σας πω πόσο πολύ θαυμάζω το πνεύμα σας, την ενέργειά σας και την τιμιότητά σας. Θεωρώ τον εαυτό μου ευτυχή που είχα την ευκαιρία να σας γνωρίσω προσωπικά στις Βρυξέλλες», έγραψε ο Αλβέρτος Αϊνστάιν στη Μαρί Κιουρί έπειτα από την συνάντησή τους στο Βέλγιο. Η φυσικός, μετά τη δεύτερη βράβευση της με Νόμπελ ήρθε σε επαφή με εξέχοντες επιστήμονες της εποχής. Παρευρέθηκε στο πρώτο συνέδριο Φυσικής Σολβέϋ και μοιράστηκε τις γνώσεις της με άλλους συναδέλφους της.\nΤην ίδια περίοδο όμως η φήμη της Κιουρί στηλιτεύτηκε. Το 1911, τα γαλλικά μέσα τής χρέωσαν παράνομη ερωτική σχέση με ένα από τους μαθητές του Πιερ, τον Πολ Λανζεβίν. Ο Πολ ήταν παντρεμένος με παιδιά και αναγκάστηκε να χωρίσει έπειτα από τη γνωστοποίησης της σχέσης. Η Μαρία για πολύ καιρό δεν μπορούσε να βγει ούτε από το σπίτι της χωρίς να την ακολουθεί ο γαλλικός Τύπος και πολλοί ενοχλημένοι πολίτες που την κατηγορούσαν για την «αμαρτωλή πράξη» της. Η ίδια επισήμανε μετά τη σχέση της με τον Πολ ότι «δεν πρέπει να φοβόμαστε την ανθρώπινη φύση, μόνο να προσπαθούμε να την κατανοήσουμε».\nΣτην πραγματικότητα, η παράνομη σχέση ήταν μια αφορμή. Εκείνη την περίοδο ο αντισημιτισμός και η ξενοφοβία είχαν ενταθεί αρκετά τη Γαλλία, και η Κιουρί καθώς ήταν από την Πολωνία, έγινε εύκολος στόχος. Επειδή το πατρικό της όνομα ήταν Σκουοντόβσκα και θύμιζε εβραϊκό όνομα, πολλοί την κατηγόρησαν ότι ήταν Εβραία. Το 1914 ξέσπασε ο Α΄ Παγκόσμιος Πόλεμος και αμέσως η Κιουρί θέλησε να βοηθήσει με κάθε τρόπο. Με τα χρήματα που είχε κερδίσει από την κατάκτηση του Νόμπελ ενίσχυσε τον στρατό της Γαλλίας με 20 κινητές και 200 σταθερές μονάδες για ακτινογραφίες.\nΗ Κιουρί το 1921 δημιούργησε το ίδρυμα Κιουρί ως μέρος του Ινστιτούτου Ραδίου αρμόδιο για θεραπευτικές και ιατρικές εφαρμογές. Πέθανε στις 4 Ιουλίου του 1934 από απλαστική αναιμία. Η μακρόχρονη έκθεση της στη ραδιενέργεια της κόστισε την ζωή. Πάντοτε κουβαλούσε στην τσέπη της ιατρικής της ρόμπας φιαλίδια με ράδιο...\nΚρίστιαν Ντρόστεν: Τώρα αρχίζει η πανδημία


Και τώρα ποιον θα (πρωτο)μαλώσει η Μέρκελ; - Free Sunday\nΧθες η βουλή αποφάσισε με πρωτοβουλία της κυβέρνησης να διεκδικήσει η χώρα τις γερμανικές επανορθώσεις από τον δεύτερο παγκόσμιο πόλεμο, δηλαδή αποφάσισε να προχωρήσει τη διεκδίκηση σε διάφορα θέματα με πολλαπλές νομικές ερμηνείες. Διότι μόνο νομικά γίνεται η διεκδίκηση. Δυνατότητα να γίνει απαιτητή από την Ελλάδα με άλλο τρόπο, όπως έκαναν οι Γάλλοι που το 1923, όταν οι Γερμανοί δεν πλήρωναν τις προβλεπόμενες αποζημιώσεις, κατέλαβαν τα γερμανικά ορυχεία, δεν υπάρχει.\nΠρόκειται για το ίδιο θέμα για το οποίο, ο τότε Υπουργός Δικαιοσύνης, Νίκος Παρασκευόπουλος το 2015, απειλούσε ότι η χώρα να κατασχέσει το κτίριο του ινστιτούτου Γκέτε στην Αθήνα, ένα από τα θέματα που είναι αμφίβολο αν ο ίδιος θέλει να θυμάται πλέον.\nΠρόκειται όμως και για την ίδια Γερμανία, η καγκελάριος της οποίας, είχε έλθει πριν από τρεις μήνες στην Αθήνα και η κυβέρνηση διέρρεε ότι θα μαλώσει τον Μητσοτάκη επειδή δεν θα ψήφιζε τη συμφωνία των Πρεσπών, η οποία εντάσσεται τα γερμανικά συμφέροντα.\nΕυλόγως τώρα, σύμφωνα με την λογική του Μεγάρου Μαξίμου, σύμφωνα με τα οποία η Μέρκελ μαλώνει στην Ελλάδα, όποιον δεν συμμερίζεται την άποψη της για τα γερμανικά συμφέροντα\nθα μαλώσει και τον Τσίπρα και τον Λεβέντη και τον Θεοδωράκη.\nΔιότι δεν είναι και λίγο να ζητάς από τη Γερμανία να πληρώσει 300 δισ.\nΗ πρόταση της κυβέρνησης για τις γερμανικές αποζημιώσεις είναι μία ακόμη προσπάθεια του Μεγάρου Μαξίμου να αποσείσει από τις πλάτες του κ.Τσίπρα το βάρος του υποτακτικού στην κυρια Μέρκελ, το οποίο αποτυπώνεται σε όλες τις μετρήσεις.\nΟι κορώνες για τις αποζημιώσεις δεν σβήνουν την εντύπωση που εχει η ελληνική κοινωνία για τη συμφωνία των Πρεσπών.


ΔΙΚΤΥΟΥΡΓΟΣ ΜΑΚΕΔΩΝ Μια γροθιά για τη Μακεδονία - ΔΙΚΤΥΟΥΡΓΟΣ ΜΑΚΕΔΩΝ\nHome / Μακεδονία / πατριωτισμός / Μια γροθιά για τη Μακεδονία\nΜια γροθιά για τη Μακεδονία\nΤην ύστατη ώρα η ενότητα κυριάρχησε! Ένα κοινό συλλαλητήριο, εφάμιλλο -όπως εκτιμούν οι διοργανωτές με τη μεγαλειώδη συγκέντρωση που έγινε στις 21 Ιανουαρίου στη Θεσσαλονίκη- θα πραγματοποιηθεί το Σάββατο, την ώρα των εγκαινίων της ΔΕΘ, για το θέμα της ονομασίας των Σκοπίων και της Συμφωνίας των Πρεσπών.\nΤο συλλαλητήριο έχει προγραμματιστεί για τις 19.00 έξω από το Βελλίδειο, στο σημείο όπου θα επιτρέψει η Αστυνομία στους διαδηλωτές να φτάσουν.\n«Όλοι μαζί, ενωμένοι, θα βροντοφωνάξουμε για την ελληνικότητα της Μακεδονίας. Θα υπενθυμίσουμε στον πρωθυπουργό ότι η Συμφωνία των Πρεσπών είναι επαίσχυντη και προδοτική, ενάντια στα εθνικά συμφέροντα, ενάντια στη θέληση της πλειοψηφίας του ελληνικού λαού»\nδηλώνει στη «δημοκρατία» ο πρόεδρος της Πανελλήνιας Ομοσπονδίας Πολιτιστικών Συλλόγων Μακεδόνων και εκπρόσωπος των Παμμακεδονικών Ενώσεων Υφηλίου Γιώργος Τάτσιος.\nΌπως υπογραμμίζει, αυτήν τη φορά δεν θα υπάρχουν ομιλητές.\n«Δεν ανήκουμε σε κανένα κόμμα και δεν θέλουμε το συλλαλητήριο να καπελωθεί από τον οποιονδήποτε. Εξάλλου, στα 100 συλλαλητήρια που έχουν γίνει μέχρι σήμερα έχουν ειπωθεί τα πάντα»\nτονίζει. Κάνει λόγο για εκατοντάδες πούλμαν που έχουν ναυλωθεί απ' όλη την Ελλάδα, μιλά για συνεργασία των παμμακεδονικών ενώσεων με φορείς, ομοσπονδίες, ενώσεις αποστράτων, χριστιανικά σωματεία απ' όλη την Ελλάδα, μέλη των οποίων θα έρθουν στη Θεσσαλονίκη το Σάββατο και εκτιμά ότι ο κόσμος θα εκτείνεται από το λιμάνι έως το Μέγαρο Μουσικής.\n«Λυπάμαι, διότι για πολλοστή φορά οι Έλληνες θα αναγκαστούν να βγουν στους δρόμους για να βροντοφωνάξουν για την ελληνικότητα της Μακεδονίας, την ώρα που η ελληνική κυβέρνηση δεν ακούει ή κάνει ότι δεν ακούει. Πλέον, μιλάμε για έλλειμμα δημοκρατίας. Ή, για να το πω αλλιώς, τόση δημοκρατία έχουμε να δούμε από... τη χούντα»\nυπογραμμίζει ο κ. Τάτσιος.\nΟ ίδιος σχολιάζει και την αποκάλυψη των WikiLeaks, που αφήνει έκθετη την κυβέρνηση για τη συμφωνία με τα Σκόπια, με την οποία ικανοποιούνται πάγιες αξιώσεις των Σκοπιανών.\n«Έχουμε ξεκινήσει δικαστικό αγώνα στο Συμβούλιο της Επικρατείας για την ακύρωση της Συμφωνίας των Πρεσπών. Τα έγγραφα αυτά αποτελούν αδιαμφισβήτητα τεκμήρια ότι η κυβέρνηση έκανε κάτι που ήταν προαποφασισμένο, το οποίο δεν εξυπηρετεί το εθνικό συμφέρον. Θα τα χρησιμοποιήσουμε στον δικαστικό μας αγώνα»


Crystal Creek Miniatures (Murwillumbah, Αυστραλία) - Κριτικές\nMurwillumbah: Όλα τα εστιατόρια Crystal Creek Miniatures: Εστιατόρια στην περιοχή\nMurwillumbah: Όλες οι δραστηριότητες Δραστηριότητες κοντά σε: Crystal Creek Miniatures\nCrystal Creek Miniatures, Murwillumbah - Κριτικές\nΝότιος Ειρηνικός Αυστραλία Νέα Νότια Ουαλία Murwillumbah Murwillumbah Αξιοθέατα Crystal Creek Miniatures\n18 κριτικές Νο 8 από 17 στην κατηγορία δραστηριότητες για: Murwillumbah Φάρμες, Μνημεία και Αξιοθέατα Corner of Numinbah Rd and Upper Crystal Creek Rd, Murwillumbah, Νέα Νότια Ουαλία, Αυστραλία+61 2 6679 1532Ιστότοπος\nΣας ευχαριστούμε για τη βαθμολογία σας Η κριτική έγινε: 8 Απριλίου 2016 chrissyBQueensland, Queensland\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,0 18 κριτικέςΕξαιρετικό11%Πολύ καλό35%Μέτριο16%Ανεπαρκές11%Πολύ κακό27%ΤΟΠΟΘΕΣΙΑ Corner of Numinbah Rd and Upper Crystal Creek Rd, Murwillumbah, Νέα Νότια Ουαλία, Αυστραλία\nΕΠΙΚΟΙΝΩΝΙΑ Ιστότοπος +61 2 6679 1532Βελτίωση αυτής της καταχώρισηςΑυτό το αξιοθέατο είναι κατάλληλο για όλες τις ηλικίες;Ναι Όχι Άγνωστο Πρόκειται για ένα αξιοθέατο που δεν πρέπει να χάσει κανείς;Ναι Όχι Άγνωστο Είναι αυτό το αξιοθέατο ένα κρυφό διαμαντάκι ή γενικά κάτι το ασυνήθιστο;Ναι Όχι Άγνωστο Αυτό το αξιοθέατο αποτελεί καλό σημείο για πικνίκ;Ναι Όχι Άγνωστο Αυτό το αξιοθέατο προσφέρεται για επίσκεψη κατά τον μήνα του μέλιτος;Ναι Όχι Άγνωστο Αυτό το αξιοθέατο δίνει στους επισκέπτες μια γεύση από την τοπική κουλτούρα;Ναι Όχι Άγνωστο Είναι αυτό το αξιοθέατο συναρπαστικό, ασυνήθιστο ή ριψοκίνδυνο;Ναι Όχι Άγνωστο Απαιτεί αυτό το αξιοθέατο έντονη σωματική δραστηριότητα (πεζοπορία ή σκάλες);Ναι Όχι Άγνωστο Αυτή η δραστηριότητα θα ήταν καλή επιλογή για μια ζεστή μέρα;Ναι Όχι Άγνωστο Αυτή η δραστηριότητα θα ήταν καλή επιλογή για μια κρύα μέρα;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (18)Βαθμολογία ταξιδιωτών Εξαιρετικό2Πολύ καλό0Μέτριο1Ανεπαρκές0Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (4)Αγγλικά (18)Γλώσσα Ελληνικά (4)Αγγλικά (18)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιchrissyBQueenslandQueensland4216Η κριτική γράφτηκε 8 Απριλίου 2016 Εκπληκτικό μικρό πλάσματα, γεμάτο προσωπικότητα!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSusan M1219Η κριτική γράφτηκε 24 Νοεμβρίου 2015 Εξαιρετική εμπειρίαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιThomasfam188Gold Coast3315Η κριτική γράφτηκε 11 Αυγούστου 2015 Προσπάθησα να επισκεφτείτε αυτό το μέρος, αλλά δεν μπόρεσε να κάνει την κράτηση μέσω τηλεφώνου ή emailΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJanet LΊπσουιτς, Αυστραλία12Η κριτική γράφτηκε 13 Δεκεμβρίου 2014 Janet LΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαRe Cafe Nate84 κριτικές 6,6 χλμ μακριά Rainforest94 κριτικές 8,94 χλμ μακριά Mavis's Kitchen Restaurant337 κριτικές 9,02 χλμ μακριά Ju Jus113 κριτικές 9,24 χλμ μακριά Κοντινά αξιοθέαταRed Rattlers Gallery42 κριτικές 7,1 χλμ μακριά Tweed Regional Gallery & Margaret Olley Art Centre422 κριτικές 10,15 χλμ μακριά Mount Warning Tours61 κριτικές 9,57 χλμ μακριά Natural Bridge626 κριτικές 10,61 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Crystal Creek Miniatures και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολή


ALEX WEB RADIO/TV: Πρώτη πέρασε, πρώτη να μείνει…\nΗ Εθνική ήταν έκοψε πρώτη εισιτήριο για τους «16». Ο πρώτος στόχος επετεύχθη μετά το 3/3 κι ακολουθεί αυτός της πρωτιάς στον δεύτερο όμιλο. Επόμενο εμπόδιο, μετά το σημερινό ρεπό, η πεισμωμένη Κροατία\nΕκεί που οι άλλοι παραπάτησαν, εκείνη έκανε περίπατο. Εκεί που οι άλλοι ήταν αλαζόνες και χαλαροί, εκείνη ήταν συγκεντρωμένη και σοβαρή. Εκεί που οι άλλοι ακόμη δεν γνωρίζουν αν η 5η Σεπτεμβρίου θα τους βρει στη Μαδρίτη ή σπίτια τους, εκείνη έχει κάνει ήδη κρατήσεις για μετακίνηση και διαμονή στην ισπανική πρωτεύουσα. Η Εθνική έκανε και με το παραπάνω το καθήκον της στο πρώτο τριήμερο του Μουντομπάσκετ, αλλά ο δρόμος είναι ακόμη μακρύς…\nΦυσικά και κανείς δεν πανηγυρίζει για το 3/3. Δεν είναι δα και κανένας εθνικός θρίαμβος οι νίκες επί των αφελών Σενεγαλέζων, των κοντορεβιθούληδων Φιλιππινέζων και των ελλιπών Πορτορικανών. Όταν όμως οι βασικοί ανταγωνιστές, Κροατία και Αργεντινή, είτε την πάτησαν, είτε απέφυγαν για λίγα εκατοστά την μπανανόφλουδα, η Εθνική μπορεί να αισθάνεται ικανοποιημένη που όχι μόνο δεν στραβοπάτησε, αλλά έδειξε να πατά γερά στα πόδια της.\nΑυτό περιμέναμε από την ομάδα μας. Τίποτα περισσότερο ή λιγότερο. Σοβαρότητα, σεβασμό σε κάθε αντίπαλο και… να σου η πρόκριση στους «16». Αφού εξασφαλίστηκε, λοιπόν, το «ζην» και η Ελλάδα έκανε πρώτη χρονικά από όλες τις ομάδες της διοργάνωσης check in στα νοκ άουτ, ο πήχης ανεβαίνει για να έρθει το «ευ ζην».\nΌτι η Εθνική δεν έχασε ή δεν ταλαιπωρήθηκε από Φιλιππινέζους ή Σενεγαλέζους ανάλογα με Κροάτες και Αργεντινούς, δεν της εξασφαλίζει τη νίκη επί των τελευταίων. Τα δύο τελευταία παιχνίδια του ομίλου, Τετάρτη (21:00) και Πέμπτη (23:00) αντίστοιχα, θα κρίνουν την τελική κατάταξη στον όμιλο και θα διαμορφώσουν ανάλογα το δρόμο της στη δεύτερη φάση. Ακόμη δεν έχει καν εξασφαλιστεί η αποφυγή της τέταρτης θέσης, που κατά πάσα πιθανότητα οδηγεί στο πανύψηλο έως απροσπέλαστο εμπόδιο της οικοδέσποινας Ισπανίας στους «16». Γι’ αυτό και τα δύο επόμενα παιχνίδια είναι κομβικής σημασίας για την Εθνική, που αφού εξασφάλισε πρώτη την παρουσία της στα νοκ άουτ, θέλει να είναι και πρώτη στον όμιλό της. Και ο καλύτερος τρόπος να αποφύγει κομπιουτεράκια και υπολογισμούς είναι να κάνει το 5/5.\nΤο σημερινό ρεπό θαρρείς πως έρχεται την κατάλληλη στιγμή. Για να ξεκουραστούν οι παίκτες και να προετοιμαστούν για τις δύο μεγάλες μάχες που ακολουθούν. Η Κροατία δεν θα είναι εύκολη λεία και δεν ξεγελούν κανέναν η νίκη με αγκομαχητά επί των Φιλιππίνων και το κάζο από τη Σενεγάλη. Ειδικά, δε, μετά τη χθεσινή «σφαλιάρα» θα επιδιώξει να αντιδράσει. «Αν δούμε τις μονάδες τους με τις δικές μας μία προς μία, η Κροατία είναι καλύτερη ομάδα. Αν όμως με ρωτήσετε αν μπορούμε να τους κερδίσουμε, θα πω φυσικά ναι», είπε ο Φώτης Κατσικάρης δίνοντας το στίγμα.\nΏρα να τους το αποδείξουμε, λοιπόν…\nΣτο μεταξύ, την Τρίτη υπάρχει δράση μόνο σε τρίτο και τέταρτο όμιλο.\nΒαθμολογία: ΗΠΑ 2-0, Δομινικανή Δημοκρατία 1-1, Τουρκία 1-1, Φινλανδία 1-1, Ουκρανία 1-1, Νέα Ζηλανδία 0-2.\n21:00 Νότιος Κορέα-Σλοβενία\nΒαθμολογία: Λιθουανία 2-0, Σλοβενία 2-0, Αυστραλία 1-1, Ανγκόλα 1-1, Μεξικό 0-2, Νότιος Κορέα 0-2.\nΑναρτήθηκε από ALEX FAKINOS στις 9:19 π.μ.


Σας θέλει ή απλά περνάει την ώρα του μαζί σας; - Queen.gr\nΠώς θα καταλάβετε ότι μάλλον... δεν είναι ο άντρας της ζωής σας;\nΣίγουρα όλες οι σχέσεις δεν είναι ίδιες και σίγουρα δεν έχουν όλες την ίδια κατάληξη. Με λίγα λόγια, άλλες φορές ο έρωτας είναι κεραυνοβόλος, άλλες έρχεται με το χρόνο και άλλες δεν έρχεται ποτέ! Κι αν στις δύο πρώτες περιπτώσεις, τα πράγματα είναι θετικά γιατί έρωτας θα υπάρξει έτσι κι αλλιώς, στην τελευταία το θέμα σηκώνει συζήτηση διότι κακά τα ψέματα το να ασχολείσαι με έναν άνθρωπο που δεν μπορεί να σου προσφέρει τίποτα παραπάνω παρά ευκαιριακό sex, ενώ εσύ αποζητάς μια κάποια εξέλιξη, τότε η αλήθεια είναι ότι ούτε αυτό που έχετε μπορείτε να απολαύσετε, ούτε και φυσικά να ελπίζετε θα υπάρξει... συνέχεια. Αν φυσικά η σχέση βρίσκεται στη αρχή της, τότε μπορείτε να κάνετε λίγη υπομονή, ωστόσο υπάρχουν κάποια αλάνθαστα σημάδια για να καταλάβετε από τον πρώτο κιόλας καιρό ότι με το αγόρι αυτό, μέλλον δεν έχετε...


Ευρωπαικές πρωτεύουσες ετοιμάζονται να εγκαταλείψουν την Ελλάδα | Οικονομία - Ειδήσεις NewsIt.gr\nΕυρωπαικές πρωτεύουσες ετοιμάζονται να εγκαταλείψουν την Ελλάδα\nΤελευταία ενημέρωση: 13.02.2012 | 09:32\nΠρώτη δημοσίευση: 13.02.2012 | 09:25 Οι Financial Times κάνουν λόγο για πλήρη αποτυχία του ελληνικού προγράμματος και εκτιμούν πως ακόμα και όλα να πάνε ευνοικά θα χρειαστούν δεκαετίες για να ανορθωθεί η ελληνική οικονομία.\nΔιαβάστε όλο το άρθρο με τίτλο ''Ελλάδα και Πορτογαλία θα έπρεπε να πτωχεύσουν''\nΠριν από δύο χρόνια, οι περισσότεροι Ευρωπαίοι αξιωματούχοι επέμεναν να πιστεύουν ότι η Ελλάδα θα τα καταφέρει. Δεν είχαν την απαραίτητη πείρα στη διαχείριση χρηματοοικονομικών κρίσεων. Ούτε καν συμβουλεύτηκαν αξιωματούχους σε άλλες χώρες του πλανήτη, οι οποίοι είχαν αντιμετωπίσει κρίσεις στις προηγούμενες δεκαετίες. Οπλισμένοι με άγνοια και υπεροψία, κατάντησαν να επαναλάβουν τα λάθη όλων των άλλων. Νόμιζαν ότι είναι έξυπνοι όταν τους ήρθε η ιδέα μιας επεκτατικής δημοσιονομικής λιτότητας. Και πίστευαν ότι μια εθελοντική συμμετοχή του ιδιωτικού τομέα θα βοηθούσε.\nΈχοντας αποτύχει να μάθουν από τα λάθη των άλλων, ορισμένοι από αυτούς αρχίζουν τώρα να μαθαίνουν από τα δικά τους. Σε ορισμένες βόρειες ευρωπαϊκές πρωτεύουσες, οι επίσημοι αρχίζουν να καταλαβαίνουν ότι το ελληνικό πρόγραμμα υπέστη την απόλυτη αποτυχία. Έχασαν την εμπιστοσύνη τους στην ελληνική πολιτική. Καθώς μπαίνουμε στον πέμπτο χρόνο της ύφεσης, και είμαστε βέβαιοι ότι το ελληνικό ΑΕΠ θα διολισθήσει περαιτέρω εξαιτίας της λιτότητας, είναι έτοιμοι να εγκαταλείψουν την Ελλάδα.\nΈχουν όμως και εγγενή τάση αποφυγής του κινδύνου και κολλάνε στη διαδικασία. Νιώθουν ότι πρέπει να υποκρίνονται ότι παίρνουν στα σοβαρά το τελευταίο πρόγραμμα λιτότητας της Ελλάδας, ενώ παράλληλα δίνουν την εντύπωση ότι θα διαφυλάξουν τα συμφέροντα των δικών τους ψηφοφόρων. Τα κόμματα της ελληνικής κυβέρνησης συνασπισμού έχουν φτάσει σε μια συμφωνία που θα έπρεπε, τουλάχιστον τυπικώς να ικανοποιεί τις απαιτήσεις των Ευρωπαίων υπουργών Οικονομικών. Το ελληνικό κοινοβούλιο θα την εγκρίνει. Το eurogroup επίσης θα την αποδεχτεί. Ξεχωριστά, οι Έλληνες ομολογιούχοι θα φτάσουν σε συμφωνία με το PSI.\nΗ Bundestag μπορεί να την μπλοκάρει, καθώς η γερμανική κοινή γνώμη έχει γίνει πάρα πολύ νευρική με την προοπτική ενός μάταιου προγράμματος 130 δισ. ευρώ. Όμως η βασική προσδοκία είναι ότι το πρόγραμμα θα συμφωνηθεί. Θα έρθει μια περίοδος νηνεμίας, αλλά μετά από μερικούς μήνες θα γίνει ξεκάθαρο ότι οι περικοπές μισθών και συντάξεων στην Ελλάδα έχουν χειροτερέψει την ύφεση. Οι Ευρωπαίοι ρυθμιστές θα ανακαλύψουν επίσης ότι μέσα σε τέτοιο απελπιστικό περιβάλλον ακόμη και ο υποβαθμισμένος στόχος για τις ιδιωτικοποιήσεις δεν είναι ρεαλιστικός. Το ελληνικό ΑΕΠ βούλιαξε 6% το 2011 και συνεχίζει να διολισθαίνει με αντίστοιχο ρυθμό φέτος. Και πριν περάσει πολύς καιρός, περιμένει κι άλλος κύκλος κουρέματα.\nΑυτό δεν είναι καν το χειρότερο σενάριο. Προϋποθέτει ότι η ελληνική πολιτική σκηνή θα συνεχίσει να στηρίζει το πρόγραμμα. Αλλά με τον νέο κύκλο απεργιών και διαδηλώσεων και παραιτήσεων από την κυβέρνηση που υποδέχτηκε το πρόγραμμα, ποιος μπορεί να ξέρει αν ο Αντώνης Σαμαράς, ηγέτης του κόμματος της Νέας Δημοκρατίας και πιθανότερος νικητής των εκλογών του Απριλίου, θα συνεργαστεί με την τρέχουσα στρατηγική; Δεν μπορώ να φανταστώ πώς θα μπορούσε να του αποδώσει πολιτικά.\nΓια έναν νέο πρωθυπουργό που αναλαμβάνει πλήρη θητεία τεσσάρων ετών, θα πρέπει να είναι μεγάλος ο πειρασμός να βγάλει το σύστημα από την πρίζα και να ρίξει τις ευθύνες για το χαμό στους προκατόχους του. Θα έχει τότε τέσσερα χρόνια για να ανοικοδομήσει την χώρα από τα συντρίμμια μιας εξόδου από το ευρώ.\nΠολιτικά, θα είναι πολύ πιο επικίνδυνο γι' αυτόν να επιμείνει σε ένα πρόγραμμα το οποίο ο ίδιος λέει ότι δεν αποδίδει και θα κρατήσει τη χώρα του σε ύφεση για όλη τη διάρκεια της θητείας του, και πιθανόν παραπάνω.\nΑλλά για χάρη της συζήτησης, ας υποθέσουμε ότι ο κ. Σαμαράς θα επιμείνει στο πρόγραμμα και θα αποφευχθεί η παγίδα του χρέους. Όλα θα πάνε όπως έχουν επισήμως προγραμματιστεί. Θα λήξει τότε η ελληνική κρίση; Σε αυτήν την περίπτωση, το χρέος επί του ΑΕΠ της Ελλάδας θα πρέπει να πέσει από το 160% σήμερα στο 120% στα τέλη της δεκαετίας.\nΌμως και πάλι θα είναι πολύ μεγάλο. Να θυμόμαστε ότι το 120% είναι ένα πολιτικό νούμερο που από οικονομική στοιχειοθέτηση πάσχει. Δεν είναι σύμπτωση που αυτό είναι το τρέχον ποσοστό του χρέους επί του ΑΕΠ της Ιταλίας. Αν γίνει αποδεκτό ότι το 120% δεν είναι βιώσιμο για την Ελλάδα, θα συνεπάγεται ότι το ίδιο ισχύει και για την Ιταλία.\nΑλλά είναι δύο πολύ διαφορετικές οικονομίες. Στην Ελλάδα η οικονομία έχει καταρρεύσει. Για να ανοικοδομηθεί, η Ελλάδα χρειάζεται μια λειτουργική οικονομική υποδομή, μια σύγχρονη αγορά εργασίας και ένα λιγότερο «φυλετικό» πολιτικό σύστημα. Μόνο όταν γίνουν αυτά, θα αρχίσουν και πάλι οι αγορές να εμπιστεύονται την Ελλάδα. Όμως αυτή η προοπτική απέχει δεκαετίες.\nΟπότε ακόμη και σε αυτή την, όχι πολύ πιθανή, περίπτωση που τα πάντα θα πάνε σύμφωνα με το σχέδιο, η βιωσιμότητα του χρέους σε καμία περίπτωση δεν διασφαλίζεται. Πιστεύω ότι ο συντελεστής του ελληνικού χρέους θα πρέπει να πέσει σε πολύ χαμηλότερο επίπεδο -κοντά στο 60% του ΑΕΠ- για να έχει μια ελπίδα να γλιτώσει η χώρα από την κρίση. Ετσι, θα σβηστεί το μεγαλύτερο από το χρέος προς τους ξένους, μέσα στο οποίο και εκείνο του επίσημου τομέα.\nΚάποιοι λένε ότι θα είναι καλύτερα να πιεστεί η Ελλάδα να βγει από την ευρωζώνη αμέσως και να χρησιμοποιηθούν τα κεφάλαια για να σωθεί η Πορτογαλία. Διαφωνώ. Προσωπικώς πιστεύω ότι θα ήταν καλύτερα να αναγνωρίσουμε την απελπιστική κατάσταση και των δύο κρατών, να τις αφήσουμε να χρεοκοπήσουν εντός της νομισματικής ένωσης, και εν συνεχεία να χρησιμοποιήσουμε ένα, αισθητά αυξημένο, ταμείο διασώσεων για τις βοηθήσουμε να ανοικοδομηθούν και παράλληλα να οχυρώσουμε τις υπόλοιπες χώρες.\nΘα είναι μια πολύ ακριβή υπόθεση. Όμως το να αγνοείται η πραγματικότητα για δυο χρόνια ακόμη, θα είναι καταστροφικό.\nΚέρδη παγκοσμίως από το ''Ναι'' στη Βουλή\n199 “ναι” στο νέο Μνημόνιο – Τριγμοί στα κόμματα και... Νίκος Κονιτόπουλος Κάντε μας follow στο twitter


Παρουσιάστηκαν στα Χανιά βιβλία του Ρεζίς Ντεμπρέ - Χανιώτικα Νέα\nΒιβλία του Γάλλου διανοούμενου Ρεζίς Ντεμπρέ, ο οποίος υπήρξε σύντροφος του Τσε Γκεβάρα και σύμβουλος του Φρ. Μιτεράν παρουσιάστηκαν προχθές το απόγευμα στην αίθουσα εκδηλώσεων του Πνευματικού Κέντρου Χανίων.\nΗ εκδήλωση οργανώθηκε από την Περιφερειακή Ενότητα Χανίων, την Τοπική Επιτροπή του Ελληνικού Τμήματος της Διεθνούς Εταιρείας Φίλων Νίκου Καζαντζάκη, τον Ελληνογαλλικό Σύλλογο Χανίων καθώς επίσης το περιοδικό και τις εκδόσεις ΕΡΕΙΣΜΑ.\nΠαρέμβαση έκανε ο αντιπρόεδρος του Ελληνικού Τμήματος της Δ.Ε.Φ. Νίκου Καζαντζάκη, Σήφης Μιχελογιάννης λέγοντας ότι «ο συγγραφέας έγινε γνωστός στην παγκόσμια κοινή γνώμη ως επαναστάτης και σύντροφος του Ερνέστο Τσε Γκεβάρα. Από κει και πέρα, μετά που γλίτωσε χάρις στον αγώνα που έκανε ο Ζαν Ποσάτ από την καταδίκη του λόγω της επαναστατικής τους δράσης φαίνεται να προσαρμόζεται στους θεσμούς της αντιπροσωπευτικής δημοκρατίας. Παίρνει διάφορες θέσεις, γίνεται σύμβουλος του Μιτεράν, όμως, φαίνεται πως η ψυχή του παραμένει στην επανάσταση και κατά τη γνώμη μου κουβαλά την μελαγχολία της αποτυχημένης επανάστασης, της αποτυχημένης αριστεράς. Αυτός είναι ο Ρεζίς Ντεμπρέ».\nΑποσπάσματα των βιβλίων διάβασε ο ηθοποιός Μανώλης Ντουκάκης.\nΤην εκδήλωση συντόνισε ο εκδότης Χρήστος Μαχαιρίδης ο οποίος εξέφρασε την ελπίδα στο μέλλον να δοθεί η ευκαιρία να έρθει και ο ίδιος ο συγγραφέας Ρεζίς Ντεμπρέ στα Χανιά.\nΒιβλιοπαρουσίαση Δημοτική Βιβλιοθήκη Χανίων Τσε Γκεβάρα Χανιά\n19 Απριλίου 2019 1:04 μμ


Κυριάκος Πιερρακάκης: Ο ψηφιακός μετασχηματισμός φέρνει το κράτος κοντά στον πολίτη και μειώνει τις ανισότητες – ICTplus\nΤετάρτη 27-10-2021 | 09:25\nin Δημόσια διοίκηση, Συνεντεύξεις, Ψηφιακός Μετασχηματισμός\nΓια την Ελλάδα, η κρίση της πανδημίας έδρασε ως ψηφιακός επιταχυντής, καθώς έπρεπε να αντιμετωπίσουμε μια απολύτως απρόβλεπτη κατάσταση για την οποία δεν υπήρχε κανένα ιστορικό προηγούμενο. Έπρεπε να διατηρήσουμε σε πλήρη λειτουργία ένα κράτος που πλέον θα εξυπηρετούσε τους πολίτες από απόσταση. Στο Υπουργείο Ψηφιακής Διακυβέρνησης επισπεύσαμε την υλοποίηση δράσεων και εφαρμογών που είχαν ήδη προγραμματιστεί για μελλοντικό χρόνο, αλλά ήταν αναγκαίο να λειτουργήσουν άμεσα.\nΗ πιο σημαντική, όμως, διάσταση της ψηφιακής διακυβέρνησης είναι η μείωση των ανισοτήτων. Οι ψηφιακές υπηρεσίες που αποδείχτηκαν για όλους μας πολύτιμες σε περίοδο lockdown και κοινωνικής απομόνωσης είναι το κύριο μέσο εξυπηρέτησης για ευάλωτους πολίτες, για άτομα με αναπηρία, για απόδημους, για εργαζόμενους γονείς. Οι ψηφιακές υπηρεσίες δεν κάνουν διακρίσεις, δεν έχουν ωράριο. Αντανακλούν τις δυνατότητες του ανθρώπινου δυναμικού της χώρας, των μηχανικών, των ερευνητικών κέντρων, των πανεπιστημιακών τμημάτων και των επιχειρήσεων. Μιας Ελλάδας που κινείται, ξεχωρίζει, μιας χώρας που μπορεί να πρωτοπορήσει και να πρωταγωνιστήσει.\nTags: Κυριάκος Πιερακκάκηςυπουργείο Ψηφιακής Διακυβέρνησηςψηφιακός μετασχηματισμός


Άστεγοι και κοινωνική πολιτική στο Ρέθυμνο | RethNea.gr\nΆστεγοι και κοινωνική πολιτική στο Ρέθυμνο\nΕντυπωσιάζει το γεγονός ότι υπήρχαν πληροφορίες για φλεγόμενο στρώμα αλλά όχι για ύπαρξη αστέγων στο συγκεκριμένο κτίριο, όπου είναι γνωστό ότι τα τελευταία χρόνια βρίσκουν καταφύγιο στο συγκεκριμένο κτίριο. Δεν είναι κακό να γνωρίζουμε ότι η πόλη του Ρεθύμνου έχει ένα αριθμό αστέγων αλλά αντίθετα είναι απαράδεκτο να κρύβουμε τη συγκεκριμένη κατάσταση κάτω από το χαλάκι. Όσοι και όσες έχουμε επισκεφτεί το χώρο, γνωρίζουμε ότι υπήρχαν μεγάλες πιθανότητες εκδήλωσης πυρκαγιάς και είχαμε ενημερώσει και την κοινωνική υπηρεσία του Δήμου.\nΤο περιστατικό αυτό μας προκαλεί να μιλήσουμε για ζητήματα κοινωνικής πολιτικής σε μια εποχή που έχουμε μπροστά μας μια έκρηξη φτωχοποίησης συμπολιτών μας. Η έμπρακτη ενασχόληση με ευάλωτες ομάδες της κοινωνίας, μας δίνει τη δυνατότητα να έχουμε μια καλή εικόνα της πραγματικότητας που επικρατεί πίσω από τα φανταχτερά διαφημιστικά του τουριστικού Ρέθυμνου. Η κατάσταση για πολλούς ανθρώπους και οικογένειες φτάνει σε αδυναμία κάλυψης βασικών αναγκών, όπως τροφή και στέγαση. Η συνθήκη αυτή επιβαρύνεται πολύ από τα τσουχτερά ενοίκια και θα ήταν ήδη πολύ χειρότερα αν δεν υπήρχε ένα κοινωνικό δίχτυ προστασίας, κυρίως μέσω οικογενειακών και φιλικών σχέσεων, αλλά και επίσημων και ανεπίσημων δομών κοινωνικής αλληλεγγύης.\nΜε αφορμή τις πιο ακραίες περιπτώσεις που έχουν ανάγκη στήριξης θέλουμε να θέσουμε κάποια ερωτήματα και προβληματισμούς. Βλέπουμε σε κάποιους δήμους της χώρας να υπάρχουν υπνωτήρια, ανοικτά κέντρα ημέρας, ξενώνες μεταβατικής φιλοξενίας και καταφύγια ψύχους. Ανάλογα τη δομή παρέχουν διάφορες υπηρεσίες όπως ψυχοκοινωνική στήριξη, πρωτοβάθμια υγειονομική φροντίδα, ατομική υγιεινή, καθώς και διασυνδέσεις με υπηρεσίες στέγασης, σίτισης, νομικής συνδρομής, συμβουλευτικής, κοινωνικής και εργασιακής επανένταξης.\nΤο Ρέθυμνο γιατί δεν έχει σχεδόν τίποτα εκτός από μια φιλότιμη αλλά υποστελεχωμένη κοινωνική υπηρεσία; Σε τι κατάσταση βρίσκονται οι κοινωνικές υπηρεσίες, ποια η δυνατότητα τους και τι κινήσεις έχουν γίνει ώστε να αποκτήσει η κοινότητα μας, δομή φιλοξενίας αστέγων και θωράκιση από εξειδικευμένες ειδικότητες; Επίσης τι κινήσεις έχουν γίνει ώστε ακόμα και χωρίς αυτές τις δομές να υπάρχει μια αυξημένη μέριμνα όπως για παράδειγμα ένα ζεστό μέρος για τις ψυχρές μέρες και νύχτες του χειμώνα, που και τη φετινή χρονιά δεν υπήρξε.\nΟμάδα Αλληλοβοήθειας και Στήριξης Ρεθύμνου\nΟμάδα Προσφοράς Ρεθύμνου


Κατηγορία: AUTO MOTO\t(page 1 of 2)\nΜια ανακατασκευασμένη BMW σε πράσινο και χρυσό – Newsbeast\nΜε τη μοναδική εμφάνισή τους και τους αερόψυκτους κινητήρες τους, οι ρετρό BMW έχουν γίνει ανάρπαστες τα τελευταία χρόνια στην custom σκηνή.\nΚι έτσι όταν η πορτογαλική Unik Edition έψαξε δότη για την επόμενη δουλειά της, στη γερμανική ρετρό αξιοπιστία στράφηκε.\nΗ BMW R65 του 1979 απέκτησε νέο πλαίσιο και αναρτήσεις. Το εμπρόσθιο τμήμα κατέβηκε ελαφρώς, πριν αποκτήσει δισκόφρενα Brembo και 19άρα ζάντα.\nΌλα τα ηλεκτρονικά είναι της Motogadget, ενώ η εξάτμιση είναι εσωτερική δουλειά της πορτογαλικής φίρμας.\nΗ ανακατασκευή ήταν ριζική, καθώς τίποτα δεν έμεινε το ίδιο από την κλασική BMW.\nHulk τη λέει η Unik Edition και ξεχωρίζει για το φινίρισμά της, αυτό το πράσινο μεταλλικό χρώμα που δένεται με πινελιές χρυσού.\nΤο τζιπ που τα βάζει με… χειροβομβίδες – Newsbeast\nΗ Lincoln είναι ευρύτερα γνωστή για την άνεση και την πολυτέλεια των οχημάτων της, ακόμα και για τα επίπεδα προστασίας που προσφέρουν τα μοντέλα της.\nΚαι είναι αυτό το τελευταίο χαρακτηριστικό, η προστασία των επιβατών, που ερέθισε αυτή τη φορά την Inkas και τις περιβόητες θωρακίσεις της στα τετράτροχα.\nΗ τελευταία λοιπόν δουλειά της Inkas Armored έπιασε στα χέρια της το Lincoln Navigator L, ένα θηριώδες SUV που αποπνέει στιλ και κομψότητα, γι’ αυτό και το προτιμούν οι διασημότητες, οι επιχειρηματίες και τα κυβερνητικά στελέχη των ΗΠΑ.\nΗ Inkas αποφάσισε να το κάνει λίγο πιο… ανθεκτικό, χάρη στην ανώτερης ποιότητας θωράκισή της, τη βαλλιστική προστασία σε γωνία 360 μοιρών, τα αλεξίσφαιρα κρύσταλλα, αλλά και τις αναβαθμισμένες αναρτήσεις για να σηκώσουν όλο αυτό το εξτρά βάρος.\nΚάτω από το καπό, ένας πανίσχυρος twin-turbocharged 3,5 λίτρων αποδίδει 450 άλογα, εγγυόμενος πως το «θηρίο» θα κινείται με άνεση σε κάθε τερέν.\nΈνα 10τάχυτο αυτόματο κιβώτιο, αλλά και διαφορετικοί τρόποι οδήγησης, εξασφαλίζουν πως δεν θα υπάρξει οδηγική ανάγκη ή προτίμηση που να μείνει ανικανοποίητη.\nΌσο για το εσωτερικό του Navigator, η Inkas πρόσθεσε κι άλλες πινελιές πολυτέλειας, όπως δέρμα ανώτερης ποιότητας από την Active Motion, surround ηχοσύστημα της Revel και τέτοια καλά πράγματα.\nΠάνω από 3 δισ. δολάρια μάζεψε φέτος η Rivian για το ηλεκτρικό αγροτικό της – Newsbeast\nΆλλο 1,3 δισ. δολάρια σε ζεστό επενδυτικό χρήμα συγκέντρωσε μόλις η Rivian στον νέο γύρο χρηματοδότησης, ξεπερνώντας φέτος τα 3 δισεκατομμύρια.\nΤο ηλεκτρικό startup από το Μίσιγκαν των ΗΠΑ έχει ως βασικούς χρηματοδότες από την Amazon (700 εκατ.) ως και τη Ford (500 εκατ.) και πλέον, με χρηματοδότηση πάνω από 3 δισ., είναι για τα καλά πολύ πάνω από τον ανταγωνισμό.\nΗ Rivian ιδρύθηκε το 2009 και παρέμενε για αρκετά χρόνια ιδιαιτέρως σιωπηλή, ρίχνοντας το ενδιαφέρον της στην ανάπτυξη των σχετικών τεχνολογιών. Όσο οι άλλοι έβγαζαν κορώνες και έτρεχαν μετά να βάλουν λουκέτο δηλαδή, εκείνη έζησε για 9 ολόκληρα χρόνια χωρίς προϊόν και με αποκλειστικό χρηματοδότη έναν σαουδάραβα έμπορο αυτοκινήτων και έναν ιαπωνικό κολοσσό (Sumitomo).\nΚάποια στιγμή εξασφάλισε και μια μονάδα παραγωγής, ένα παλιό εργοστάσιο της Mitsubishi στο Ιλινόις, και μόλις πέρυσι παρουσίασε το design για δύο πλήρως ηλεκτρικά οχήματα, το αγροτικό R1T και το SUV με όνομα R1S.\nΤα περιμένουμε το 2020 σε τιμές γύρω στα 70.000 δολάρια. Η Rivian έχει υποσχεθεί δυνατές επιδόσεις και τεράστια αυτονομία. Κι αν κρίνουμε από το επενδυτικό ενδιαφέρον αλλά και τους επαίνους της αγοράς για την προσέγγιση και τα αποτελέσματά της, δεν αποκλείεται να κάνει πράγματι τη διαφορά στη νέα επικράτεια της ηλεκτρικής αυτοκίνησης.\nΗ Amazon έχει προπαραγγείλει πάντως 100.000 βανάκια από τη Rivian μέχρι το 2024, ενώ η Ford θα χρησιμοποιήσει την τεχνολογία της στο πρώτο πλήρως ηλεκτρικό SUV της (Lincoln) το 2022…\nΈνα χειροποίητο θαύμα της Vagabund – Newsbeast\nΗ Vagabund και η βιομηχανική αισθητική της είναι πια παντού, καθώς οι custom μηχανές που βγαίνουν από την έδρα της στην Αυστρία λατρεύονται στα μήκη και τα πλάτη του πλανήτη.\nΠροσφάτως ξαναχτύπησε λοιπόν με τη V12, βασισμένη σε μια BMW R100RT, που φορούσε τον αυθεντικό αερόψυκτο boxer που καθόρισε μια ολόκληρη εποχή για την BMW.\nΗ Vagabund έβαλε γενναίο χέρι στη μηχανή του 1994, «πειράζοντας» τα πάντα και τυπώνοντας άλλα με τρισδιάστατη τεχνολογία.\nΗ Vagabund ειδικεύεται στο 3D, τόσο στον σχεδιασμό όσο και την κατασκευή. Αλλά και στα νέα υλικά, όπως το κράμα πλαστικού.\nΗ Vagabund V12 είναι πλήρως streetlegal, είναι εντυπωσιακή και κοιτά στο παρελθόν την ώρα που προοιωνίζει το μέλλον…\nΗ CES International 2020, η μεγαλύτερη έκθεση τεχνολογίας που φιλοξενείται στο Συνεδριακό Κέντρο του Λας Βέγκας, ανοίγει σήμερα τις πύλες της και θα παραμείνει ανοικτή έως τις 10 Ιανουαρίου.\nΕπί μία επταετία, το BMW i3 λειτουργεί ως πρεσβευτής της ηλεκτρικής οδηγησης, της βιωσιμότητας και της συνδεσιμότητας σε αστικές περιοχές. Τα στοιχεία αυτά το βοήθησαν να αναδειχτεί σε παγκόσμιο best-seller στην κατηγορία πολυτελών compact ηλεκτρικών οχημάτων, σύμφωνα με το Αθηναϊκό Πρακτορείο Ειδήσεων.\nΟι σχεδιαστές πήραν ένα στάνταρ μοντέλο BMW i3 και το μεταμόρφωσαν πλήρως (χωρίς να αγγίξουν το κάθισμα του οδηγού και το ταμπλό) διαμορφώνοντας το εσωτερικό έτσι ώστε να αποπνέει την αίσθηση ενός boutique hotel. Στόχος ήταν να δημιουργηθεί ένας φιλόξενος χώρος, το τέλειο μέρος για ξεκούραση, ψυχαγωγία μέσα στο αυτοκίνητο ή ακόμα και εργασία με τις ανάλογες ρυθμίσεις.\nΗ Honda, θα παρουσιάσει τεχνολογίες που έχουν αναπτυχθεί από κοινού από την εταιρία της Honda, Xcelerator. Ξεχωρίζουν ο προσωπικός βοηθός που δέχεται φωνητικές εντολές και η τεχνολογία Smartphone as Brain, η οποία επιτρέπει στους οδηγούς να χρησιμοποιούν με ασφάλεια το κινητό τους τηλέφωνο ενώ βρίσκονται στο δρόμο.\nΗ Mercedes, θα αποκαλύψει ένα όχημα το οποιο θα διαθετει μια εντελώς νέα μορφή αλληλεπίδρασης μεταξύ ανθρώπων, τεχνολογίας και φύσης. Η Mercedes δήλωσε ότι θα εισαγάγει στο στόλο της 10 αμιγώς ηλεκτρικά αυτοκίνητα μέχρι το 2022.\nΗ Nissan, θα παρουσιάσει το Ariya Concept, ενα πρωτότυπο όχημα που συνδυάζει προηγμένες τεχνολογίες σε μια ολοκαίνουργια πλατφόρμα EV. Το crossover με τις μηδενικές εκπομπές ρύπων, ενσαρκώνει το όραμα του Nissan Intelligent Mobility, αντιπροσωπεύοντας μια εκτεταμένη γκάμα τεχνολογιών και υπηρεσιών που υπόσχεται σε οδηγό και επιβάτες μια καινοτόμο οδηγική και ιδιοκτησιακή εμπειρία, στο μέλλον.\nΉταν το 2016 όταν η BMW Motorrad έδειχνε στον κόσμο ένα «σούπερ ασφαλές» μηχανάκι που ισχυριζόταν μεγαλόστομα πως τα ατυχήματα «ήταν ένα πράγμα του παρελθόντος».\nΓια τη Vision Next 100 ο λόγος, που πέρα από μηδέν ρύπους στο περιβάλλον, ευαγγελιζόταν και μηδέν τροχαία ατυχήματα με δίτροχο.\nΚι αυτό γιατί βασιζόταν σε ένα πρωτοποριακό σύστημα αυτο-ισορροπίας (self-balancing), που κρατά τη μοτοσικλέτα σε ισορροπία είτε κινείται είτε είναι σταματημένη. Μια τεχνολογία που επιτρέπει σε όλους, ανεξαρτήτως ικανότητας ή εμπειρίας, να απολαμβάνουν μια ασφαλή οδηγική εμπειρία εξερευνώντας τα όρια των δυνατοτήτων τους.\nΟύτε κράνος ούτε προστατευτικό εξοπλισμό ισχυριζόταν η BMW ότι χρειάζεται πια ο αναβάτης(!), καθώς για όλα προνοεί η μηχανή, χαρίζοντας αδιανόητα επίπεδα ελευθερίας.\nΉταν concept φυσικά και έγινε σαφές πως η BMW δεν είχε σκοπό να βγάλει ποτέ τίποτα παρόμοιο στην αγορά, έχοντας έτσι τη δική της ελευθερία να εκτοξεύει μεγαλοστομίες.\nΗ ανταλλαγή πληροφοριών μεταξύ αναβάτη και μοτοσικλέτας γίνεται μέσω μιας «έξυπνης ζελατίνας» στα γυαλιά, που επεκτείνει την ορατότητα του οδηγού και παρέχει πληροφορίες που προβάλλονται στην οπτική ευθεία. Ενημερώνοντας φυσικά για έκτακτα συμβάντα και κινδύνους.\nΣυστήματα σταθερότητας και υποστήριξης με προβλεπτική και αποτρεπτική λειτουργία και τέτοια πράγματα φορέθηκαν σε ένα πρωτότυπο που αντλούσε την έμπνευσή του από την BMW R32 του… 1932. Μεταφρασμένη στο σήμερα φυσικά, με ανθρακονήματα και νέα συστήματα αναρτήσεων και ηλεκτρικών.\nΕντυπωσιακό και λειτουργικό, το «όχημα που είναι τόσο ασφαλές που δεν μπορείς να πέσεις», διά στόματος Adrian van Hooydonk, αντιπροέδρου του BMW Group Design, το Vision Next 100 ήταν ένα πείραμα προορισμένο να μείνει στο εργαστήριο.\nΉ ένα πυροτέχνημα, από αυτά τα εντυπωσιακά στα οποία αρέσκονται μια στο τόσο οι κατασκευαστές…\nΗ Essence motorcycles ξεκίνησε τη ζωή της με μια πρωτότυπη δημιουργία από τα χεράκια του ιδρυτή της, Martin Hulin.\nΌταν το πρωτότυπο έγινε viral και επαινέθηκε από τους πάντες, ο Hulin και η μικρή του ομάδα μετέτρεψαν το concept σε μια σειρά τεσσάρων ηλεκτρικών μηχανών η μία ωραιότερη από την άλλη.\nΌλες τους εκδοχές του ίδιου πειραματικού, η E-raw 04 Signature πήγε το πράγμα πιο μακριά σχεδιαστικά από τις άλλες με αυτό που χαρακτηρίζεται ως «ιπτάμενη σέλα», μια δημιουργία από αλουμίνιο που μετατρέπει τον ήδη υπέροχο σχεδιασμό της μοτοσικλέτας σε έργο αφηρημένης τέχνης.\nΗ E-raw ξεκαθαρίζει από την αρχή πως δεν είναι ένα μηχανάκι παραγωγής για την απλή καθημερινή μετακίνηση, αλλά μια στιλάτη αντιπρόταση που έχει την καινοτομία και τη σχεδιαστική τόλμη να προτείνει πράγματα εναλλακτικά.\nΚαι έχει και τις επιδόσεις της να το αποδεικνύουν αυτό, όπως τα 205 άλογά της και την ολότελα κτηνώδη ροπή. Τρελά νούμερα για ηλεκτρική μοτοσικλέτα δηλαδή, μια μοτοσικλέτα που επιμένει στην καθαρόαιμη εμπειρία ανάβασης χωρίς συστήματα υποβοήθησης και τέτοια μοντέρνα πράγματα.\nΗ E-raw 04 Signature επιταχύνει από τα 0-100 χλμ/ώρα σε 2,8 δευτερόλεπτα και σκαρφαλώνει σε τελικές ταχύτητες 200 χλμ/ώρα, επιδόσεις που τη στέλνουν στα ουράνια της δίτροχης ηλεκτροκίνησης. Με την έμφαση στο καταπληκτικό design, πάντα.\nΌσο για την τιμή της, μιλάμε για λίγο κάτω από τα 30.000 ευρώ (29.218 ευρώ)…\nΑποκάλυψη για τη νέα BMW X6 – Newsbeast\nΗ νέα BMW X6 συνδυάζει την ευελιξία και προσαρμοστικότητα ενός SAV με τη γοητεία ενός coupe. Η 3η γενιά X6 υιοθετεί μία καθαρή, αποκλειστική σχεδιαστική φιλοσοφία που αναδεικνύει την επιβλητική και γεμάτη αυτοπεποίθηση παρουσία της.\nΗ προηγμένη τεχνολογία κινητήρα και πλαισίου συνδυάζεται με πλούτο καινοτομιών υπέρ μιας σπορ και ταυτόχρονα πολυτελούς οδηγικής εμπειρίας. Όπως η προκάτοχός της, η νέα X6 θα παράγεται στις ΗΠΑ στο εργοστάσιο του BMW Group στο Spartanburg. Το λανσάρισμα στην αγορά θα γίνει το Νοέμβριο του 2019.\nΗ νέα X6 έχει αυξηθεί κατά 26 χλστ σε μήκος από το προηγούμενο μοντέλο (στα 4.935 χλστ) και κατά 15 χλστ σε πλάτος (στα 2.004 χλστ). Τώρα είναι κατά 6 χλστ χαμηλότερη (στα 1.696 χλστ) και συνδυάζει έντονες, δυναμικές αναλογίες με γραμμωμένο αμάξωμα. Το μεταξόνιο του αυτοκινήτου έχει αυξηθεί κατά 42 χλστ στα 2.975 χλστ.\nΗ μεγάλη, απέριττη μάσκα είναι το πιο εντυπωσιακό στοιχείο στη φυσιογνωμία της, με τα εξωτερικά άκρα της να εφάπτονται τους προβολείς υπό συγκεκριμένη γωνία. Η νέα X6 διατίθεται για πρώτη φορά προαιρετικά με μία φωτιζόμενη μάσκα, που αναδεικνύει το συνολικό στυλ με μία νότα αποκλειστικότητας.\nΟ φωτισμός ενεργοποιείται με το άνοιγμα ή το κλείσιμο του αυτοκινήτου, αλλά ο οδηγός μπορεί να τον διαχειριστεί και ανεξάρτητα. Η λειτουργία φωτισμού της μάσκας είναι διαθέσιμη και κατά τη διάρκεια του ταξιδιού.\nΜε το προαιρετικό BMW Laserlight με προβολείς Adaptive LED, ένας προβολέας Laserlight με Selective Beam βελτιστοποιεί την αντιθαμβωτική λειτουργία της μεγάλης σκάλας, της οποίας η εμβέλεια αυξάνεται σε περίπου 500 μ. Το Laserlight μπορεί να αναγνωρίζεται από τα μπλε στοιχεία σχήματος X στους δίδυμους προβολείς που αποτελούν και στοιχείο ταυτότητας της μάρκας. Στα πλευρικά τμήματα της νέας X6 διακρίνουμε τις γνώριμες αναλογίες, μία ζωηρή χαρακτηριστική γραμμή και μία δυναμική γραμμή οροφής. Ζάντες αλουμινίου 19” προσφέρονται στάνταρ, ενώ άλλες εκδόσεις ζαντών, σε διαστάσεις 20 – 22” διατίθενται προαιρετικά. Η X6 M50i και η X6 M50d εφοδιάζονται στάνταρ με ζάντες αλουμινίου 21”.\nΗ νέα X6 διατίθεται από το λανσάρισμα σε εκδόσεις xLine και M Sport, πέραν της στάνταρ έκδοσης. Οι δύο εκδόσεις εξοπλισμού φέρουν τα δικά τους ιδιαίτερα, σχεδιαστικά χαρακτηριστικά.\nΤο εσωτερικό της X6 δημιουργήθηκε με γνώμονα μία αποκλειστική και δυναμική οδηγική εμπειρία. Καθαρές δομές χαρίζουν στην καμπίνα μία σύγχρονη και σπορ εμφάνιση.\nΗ σχεδίαση του cockpit, μαζί με τη νέα διάταξη και σχεδίαση των στοιχείων ελέγχου, ενσαρκώνει μία αναθεωρημένη εκδοχή της γνωστής οδηγοκεντρικής προσέγγισης της BMW. Η νέα X6 διατίθεται στάνταρ με δερμάτινη επένδυση Vernasca.\nΤο εσωτερικό προσφέρει υψηλό επίπεδο μεταβλητότητας, χάρη στις διαιρούμενες (40:20:40) πλάτες των πίσω καθισμάτων που μπορούν να αναδιπλώνονται για αύξηση της χωρητικότητας του χώρου αποσκευών από 580 στα 1.530 λίτρα.\nΣτη λίστα προαιρετικού εξοπλισμού ξεχωρίζουν τα πολυλειτουργικά καθίσματα με λειτουργία μασάζ για τον οδηγό και το συνοδηγό, το αυτόματο σύστημα ελέγχου κλιματισμού τεσσάρων ζωνών, οι θερμοηλεκτρικές ποτηροθήκες, η χρήση κρυστάλλινων στοιχείων σε ορισμένα χειριστήρια, η πανοραμική κρυστάλλινη ηλιοροφή Sky Lounge, το πακέτο Ambient Air για αρωματισμό εσωτερικού και το Ηχοσύστημα Bowers & Wilkins Diamond + 3 D Surround.\nΗ γκάμα κινητήρων που διατίθεται για τη νέα X6 στο λανσάρισμά της περιλαμβάνει δύο βενζινοκινητήρες και δύο εκδόσεις diesel τελευταίας γενιάς. Στην κορυφή της γκάμας βρίσκεται μία BMW M με νέο βενζινοκινητήρα V8 530 ίππων. Η X6 M50i πλαισιώνεται από την X6 M50d με 6κύλινδρο σε σειρά κινητήρα diesel 400 ίππων και ένα κουαρτέτο υπερσυμπιεστών.\nΈνας straight-six βενζινοκινητήρας με ισχύ 340 ίππων κινεί την X6 xDrive40i, ενώ η X6 xDrive30d, χρησιμοποιεί έναν 6κύλινδρο σε σειρά κινητήρα diesel με 265 ίππους. Όλες οι εκδόσεις πληρούν τις απαιτήσεις του προτύπου εκπομπών ρύπων EU6d-TEMP. Το σύστημα εξαγωγής M Sport (στάνταρ και στα δύο M μοντέλα) διατίθεται προαιρετικά για τις υπόλοιπες εκδόσεις της X6 ή ως εξοπλισμός του πακέτου M Sport, και χαρίζει μία μοναδική χροιά ήχου από την εξάτμιση.\nΌλα τα νέα μοντέλα X6 διατίθενται στάνταρ με ένα 8τάχυτο κιβώτιο Steptronic, ενώ το ευφυές σύστημα τετρακίνησης μεγιστοποιεί την πρόσφυση, την ευελιξία και την κατευθυντική ευστάθεια. Η τελευταία γενιά του συστήματος xDrive κατανέμει και πάλι τη ροπή μεταξύ εμπρός και πίσω τροχών μεταβαλλόμενα, και ανάλογα με τις εκάστοτε απαιτήσεις, με την διαφορά ότι, τώρα λειτουργεί με μεγαλύτερη ταχύτητα και ακρίβεια. Σε περιπτώσεις που δεν απαιτείται μετάδοση σε όλους τους τροχούς, η κίνηση μπορεί να κατανέμεται αποκλειστικά στους πίσω τροχούς για μείωση της κατανάλωσης. Το σύστημα xDrive εξακολουθεί να δίνει έμφαση (μεταφέροντας περισσότερη ροπή) στους πίσω τροχούς, κυρίως σε περιπτώσεις δυναμικής οδήγησης. Οι σπορ ικανότητες του αυτοκινήτου ενισχύονται από το ηλεκτρονικά ελεγχόμενο μπλοκέ διαφορικό Μ στον πίσω άξονα, που διατίθεται στο πλαίσιο της έκδοσης M Sport ή σε συνδυασμό με το προαιρετικό πακέτο xOffroad.\nΗ εμπρός ανάρτηση με διπλά ψαλίδια και η πίσω ανάρτηση πέντε συνδέσμων, χαρίζουν στη νέα X6 την ιδανική διάταξη για δυναμική συμπεριφορά και οδηγική άνεση στο δρόμο, αλλά και μεγάλη πρόσφυση σε συνθήκες εκτός δρόμου. Σύστημα Dynamic Damper Control περιλαμβάνεται στάνταρ, ενώ ανάρτηση Adaptive M Professional με ενεργές αντιστρεπτικές δοκούς και Integral Active Steering χαρίζουν εξαιρετική ευελιξία και δυναμικές ικανότητες.\nΗ νέα X6 διατίθεται επίσης με αερανάρτηση δύο αξόνων με αυτόματο σύστημα ρύθμισης ύψους. Το ύψος του αυτοκινήτου μπορεί να μεταβάλλεται πιέζοντας ένα διακόπτη στο cockpit μέχρι 80 χλστ το μέγιστο. Ένα πακέτο off-road διατίθεται για όλες τις εκδόσεις με εξαίρεση τις X6 M50i και X6 M50d. Αυτό επιτρέπει στον οδηγό να επιλέξει από τέσσερα προγράμματα που βελτιστοποιούν την πορεία στο χιόνι, την άμμο, το χώμα και τις πέτρες, αντίστοιχα. Πιέζοντας ένα μπουτόν, ο οδηγός μπορεί επίσης να ενεργοποιήσει τις ιδανικές ρυθμίσεις για το ύψος του οχήματος, το σύστημα xDrive, την απόκριση του γκαζιού, τον έλεγχο του κιβωτίου ταχυτήτων και τις διορθωτικές παρεμβάσεις του συστήματος DSC.\nΜία εκτεταμένη σειρά στάνταρ και προαιρετικών συστημάτων υποστήριξης οδηγού καθιστούν την X6 ένα άκρως πρωτοποριακό Sports Activity Coupe. Αναβαθμισμένα με την προσθήκη χιλιάδων νέων λειτουργιών, τα συστήματα κάνουν τη διαφορά στην άνεση και την ασφάλεια. Ο στάνταρ εξοπλισμός περιλαμβάνει, Cruise Control με λειτουργία πέδησης και Προειδοποίηση Σύγκρουσης & Πεζού (Collision & Pedestrian Warning) με City Braking, που προειδοποιεί τον οδηγό και σε περίπτωση ανίχνευσης δικυκλιστή. Το σύστημα Active Cruise Control με λειτουργία Stop & Go διατίθεται προαιρετικά.\nΤο Driving Assistant Professional περιλαμβάνεται επίσης στη λίστα προαιρετικού εξοπλισμού. Αυτό το ολοκληρωμένο πακέτο τεχνολογιών βελτίωσης ασφάλειας και άνεσης περιλαμβάνει συστήματα υποβοήθησης διεύθυνσης και ελέγχου λωρίδας κυκλοφορίας ( lane control assistant ) με Traffic jam assistant και lane keeping assistant με ενεργή προστασία από πλευρικές συγκρούσεις. Το Evasion Assistant είναι ένα ακόμα στοιχείο του Driving Assistant Professional, όπως και η προειδοποίηση πίσω σύγκρουσης, η προειδοποίηση προτεραιότητας στο δρόμο και τα συστήματα προειδοποίησης λάθους κατεύθυνσης στον αυτοκινητόδρομο, διασταυρούμενης κυκλοφορίας (crossing traffic warning), αλλαγής λωρίδας (Lane Change Warning) και υποβοήθησης φρεναρίσματος έκτακτης ανάγκης (Emergency Stop Assistant). Το καινοτόμο σύστημα υποβοήθησης οπισθοπορείας, που υποστηρίζει τον οδηγό όταν εξέρχεται από χώρους στάθμευσης και ελίσσεται σε στενούς χώρους, αντιπροσωπεύει ένα ακόμα βήμα στο δρόμο για την αυτοματοποιημένη οδήγηση.\nΤο Live Cockpit Professional στη νέα X6 συνδυάζει μία νέα φιλοσοφία απεικόνισης και λειτουργιών με ασυναγώνιστη συνδεσιμότητα. Αυτή περιλαμβάνει πίνακα οργάνων υψηλής ανάλυσης και Control Display, και τα δύο με οθόνη 12,3”. Η X6 διατίθεται τώρα με Intelligent Personal Assistant, έναν ευφυή ψηφιακό χαρακτήρα που απαντά στο χαιρετισμό “Hey BMW”.\nΤο στοιχείο που τον κάνει να ξεχωρίζει από άλλους ψηφιακούς βοηθούς είναι ότι οι οδηγοί μπορούν να του δώσουν ακόμα και το όνομα της επιλογής τους. Η άφιξη του Intelligent Personal Assistant διασφαλίζει ότι υπάρχει πάντα ένας ειδήμονας σε θέματα BMW μέσα στο όχημα. Αυτός μπορεί να εξηγεί κάθε είδους λειτουργία, να παρέχει ενημερωμένες πληροφορίες και να βοηθά τον οδηγό. Οι λειτουργίες και ικανότητές του διευρύνονται συνεχώς στο πλαίσιο τακτικών ενημερώσεων που εκτελούνται ομαλά σε ένα smartphone ή μέσα στο αυτοκίνητο μέσω της εφαρμογής Remote Software Upgrade (Απομακρυσμένη Αναβάθμιση Λογισμικού).


Ένα ακόμα επιπλέον δωρεάν παιχνίδι μπορείτε να αποκτήσετε σήμερα μέσω των Games with Gold! | Xbox365.gr\nΜαΐ 25, 2020 807\nΈνα ακόμα επιπλέον δωρεάν παιχνίδι μπορείτε να αποκτήσετε σήμερα μέσω των Games with Gold!\nΑπό τον Πάνος Καφετζής\t στις Φεβ 17, 2020\nΧθες σας ενημερώσαμε για τους 2 τελευταίους τίτλους των Gamws with Gold Φεβρουαρίου, οι οποίοι είναι πλέον διαθέσιμοι για όλους τους Gold και Game Pass Ultimate συνδρομητές της κονσόλας. Δεν θα είναι όμως μόνο αυτά τα παιχνίδια που μπορείτε να κατεβάσετε και να παίξετε, καθώς φαίνεται πως έχουμε ένα ακόμα δωράκι από την Ιαπωνία.\nΩς γνωστόν ορισμένοι τίτλοι των Games with Gold αντικαθίστανται με άλλους στην Ιαπωνία, έτσι όλοι οι κάτοχοι μπορούν να αποκτήσουν επιπλέον και το Revenant Dogma, ένα πολύ ενδιαφέρον Jrpg από την Kemco (ευτυχώς γλυτώσαμε το Cobalt). Επίσης το παιχνίδι είναι XBOX Play Anywhere οπότε θα μπορείτε να το παίξετε και στο PC σας.\nΓια να μπορέσετε να το αποκτήσετε θα πρέπει να πάτε μεσώ Web Browser ΕΔΩ, και να παραμείνετε στο Ιαπωνικό XBOX Store, μετά κάνετε Login και πατάτε το κουμπί δεξιά για να το αποκτήσετε αφού η τιμή θα ειναι μηδενική. Είναι πολύ εύκολη διαδικασία κατά την οποία δεν πιστεύω πως θα αντιμετωπίσετε καποιο πρόβλημα, όποτε καλορίζικο και το 5ο GWG παιχνιδι για αυτό τον μήνα!\nΠροηγούμενη Επόμενη 1 της 461


Εβραϊκές κοινότητες ανάμεσα σε Ανατολή και Δύση, 15ος-20ός αιώνας: Οικονομία, κοινωνία, πολιτική, πολιτισμός | CaptainBook.gr\nΦίλιππος Κάραμποτ (Συγγραφέας)\nΡίκα Μπενβενίστε (Συγγραφέας)\nΗ Ρίκα Μπενβενίστε γεννήθηκε στη Θεσσαλονίκη το 1959. Σπούδασε Ιστορία στο Εβραϊκό Πανεπιστήμιο της Ιερουσαλήμ και έκανε το διδακτορικό της στη μεσαιωνική ιστορία στη Σορβόννη (Ρaris, Ρantheon-Sorbonne). Δίδαξε στο τμήμα Ιστορίας του Ιονίου Πανεπιστημίου και στο τμήμα Κοινωνικής Ανθρωπολογίας και Ιστορίας του Πανεπιστημίου Αιγαίου. Σήμερα είναι αναπληρώτρια καθηγήτρια Ιστορίας της Μεσαιωνικής Ευρώπης στο τμήμα Ιστορίας, Αρχαιολογίας και Κοινωνικής Ανθρωπολογίας του Πανεπιστημίου Θεσσαλίας. Μελέτες της για τα δικαστικά αρχεία της μεσαιωνικής Γαλλίας, την ιστορική ανθρωπολογία και τις σχέσεις εβραίων και χριστιανών στη μεσαιωνική Δύση έχουν δημοσιευθεί σε ελληνικά και ξένα περιοδικά. Στα ερευνητικά της ενδιαφέροντα περιλαμβάνονται επίσης η εβραϊκή ιστοριογραφία και η ιστορία του Ολοκαυτώματος. Το 2015 τιμήθηκε με το "Κρατικό ειδικό βραβείο σε λογοτέχνη του οποίου το βιβλίο προάγει σημαντικά το διάλογο πάνω σε ευαίσθητα κοινωνικά ζητήματα" για το έργο της "Αυτοί που επέζησαν. Αντίσταση, εκτόπιση, επιστροφή. Θεσσαλονικείς Εβραίοι στη δεκαετία του 1940", εκδόσεις Πόλις.\nΦραγκίσκη Αμπατζοπούλου (Συγγραφέας)\nΣάκης Η. Γκέκας (Συγγραφέας)\nΛήδα Παπαστεφανάκη (Συγγραφέας)\nΗ Λήδα Παπαστεφανάκη γεννήθηκε στην Αθήνα το 1967. Σπούδασε ιστορία στο Πανεπιστήμιο Κρήτης, όπου και έκανε τις μεταπτυχιακές τις σπουδές και υποστήριξε την διδακτορική της διατριβή (2002). Σήμερα είναι αναπληρώτρια καθηγήτρια οικονομικής και κοινωνικής ιστορίας στο Τμήμα Ιστορίας & Αρχαιολογίας του Πανεπιστημίου Ιωαννίνων και συνεργάτης του Ινστιτούτου Μεσογειακών Σπουδών/ΙΤΕ. Τα ερευνητικά της ενδιαφέροντα αφορούν στην οικονομική και κοινωνική ιστορία της εκβιομηχάνισης και της εργασίας, την κοινωνική ιστορία της τεχνολογίας, την ιστορία της εργασιακής υγείας, την ιστορία των πόλεων, την ιστορία των γυναικών και του φύλου, την προφορική ιστορία, τη βιομηχανική αρχαιολογία, την ιστορία των Εβραίων. Στα πεδία αυτά αφιερώνονται οι επιστημονικές δημοσιεύσεις της, ελληνικές και ξενόγλωσσες. Είναι μέλος της Ελληνικής Εταιρείας Οικονομικής Ιστορίας, της Εταιρείας Μελέτης Νέου Ελληνισμού, της Διεθνούς Επιτροπής για τη Διατήρηση της Βιομηχανικής Κληρονομιάς - Ελληνικό Τμήμα, ενώ συμμετέχει στο Ελληνικό "Δίκτυο Ιστορικών για την Ιστορία των Γυναικών και του Φύλου" της International Federation for Research in Women΄s History και στο Ευρωπαϊκό Δίκτυο για την Ιστορία της Εργασίας (European Labour History Network), όπου συντονίζει τις ομάδες εργασίας "Feminist Labour History" και "Labourin Mining".\nΔημήτρης Καργιώτης (Συγγραφέας)\nΟ Δημήτρης Καργιώτης είναι Αναπληρωτής Καθηγητής Συγκριτικής Φιλολογίας στο Πανεπιστήμιο Ιωαννίνων και Επισκέπτης Καθηγητής στο Πανεπιστήμιο του Καρόλου της Πράγας στην Τσεχία. Γεννήθηκε στην Θεσσαλονίκη το 1970. Σπούδασε κλασική, βυζαντινή και νεοελληνική φιλολογία στο Αριστοτέλειο Πανεπιστήμιο Θεσσαλονίκης και στο Freie Universitat Berlin στην Γερμανία, και συγκριτική γραμματολογία και φιλοσοφία στα Πανεπιστήμια Emory και Princeton των Η.Π.Α. Το διάστημα 1992-1999 δίδαξε στο Πανεπιστήμιο Eotvos Lorand στην Βουδαπέστη και στα Πανεπιστήμια Princeton και New York University στις Η.Π.Α. Το 1999 εξελέγη Αναπληρωτής Καθηγητής στο Πανεπιστήμιο του Στρασβούργου στην Γαλλία. Έχει πολλές διεθνείς επιστημονικές συνεργασίες κι επισκέπτεται συχνά ως ερευνητής ή επισκέπτης καθηγητής Πανεπιστήμια της Ευρώπης και της Αμερικής. Τα ερευνητικά του ενδιαφέροντα επικεντρώνονται στην νεότερη ευρωπαϊκή λογοτεχνία και φιλοσοφία (κυρίως από τον 18ο-μέχρι τον 20ό αιώνα), την ιστορία και θεωρία της λογοτεχνίας, τις πολιτισμικές επαφές και μεταβιβάσεις και την ερμηνεία του πολιτισμού. Από το 2010 διδάσκει στο Πανεπιστήμιο Ιωαννίνων.\nΜαρία Καβάλα (Συγγραφέας)\nΕλένη Κουρμαντζή (Συγγραφέας)\nΗ Δρ. Ελένη Κουρμαντζή, Λέκτορας της Φιλοσοφικής Σχολής του Πανεπιστημίου Ιωαννίνων, κατάγεται από τα Γιάννενα. Είναι μητέρα τριών παιδιών. Η επιστημονική και διδακτική της δραστηριότητα εντοπίζεται στην πνευματική παραγωγή του χώρου της Ηπείρου και ιδιαίτερα της πόλης των Ιωαννίνων. Τίτλος της διδακτορικής της διατριβής είναι, "Η πνευματική κίνηση των Ιωαννίνων από τα τέλη του 18ου αιώνα έως τις πρώτες δεκαετίες του 19ου", με άξονες αναφοράς τους γιαννιώτες πάροικους και τους λόγους Ψαλίδα και Βηλαρά. Επιμέρους δημοσιευμένες μελέτες της εστιάζονται στους Χ. Χρηστοβασίλη, Κ. Κρυστάλλη, Ν. Κονεμένο, Γ. Χατζή-Πελλερέν, Δ. Χατζή και Γιοσέφ Ελιγιά. Από το 1997 καθιέρωσε τη διδασκαλία της ποίησης του Γιωσέφ Ελιγιά στα Τμήματα της Φιλοσοφικής Σχολής του Πανεπιστημίου Ιωαννίνων. Η ερευνητική της ενασχόληση με την Ιστορία και τον Πολιτισμό της Ισραηλιτικής Κοινότητας Ιωαννίνων, άρχισε το 1992, με αφορμή τη διενέργεια Επιστημονικού Συμποσίου για το συγγραφέα του "Τέλους της μικρής μας πόλης" Δημήτρη Χατζή, διοργανωμένου από το Δήμο Ιωαννίνων και το Πανεπιστήμιο Ιωαννίνων.\nΆννα Μαχαιρά (Συγγραφέας)\nΜ. Φράγκου (Συγγραφέας)\nΙωάννα - Σαπφώ Πεπελάση (Συγγραφέας)\nΠαναγιώτης Δ. Λαζαρόπουλος (Συγγραφέας)\nΛήδα Παπαστεφανάκη (Επιμέλεια)\nΆννα Μαχαιρά (Επιμέλεια)


ΑΠΟΕΛ-Remedica ΕΝΠ 67-38: Συνέχεια στο σερί με τρομερή άμυνα! - Triponta.com.cy\nΑΠΟΕΛ-Remedica ΕΝΠ 67-38: Συνέχεια στο σερί με τρομερή άμυνα!\nHome ΟΠΑΠ BASKET LEAGUE ΑΠΟΕΛ-Remedica ΕΝΠ 67-38: Συνέχεια στο σερί με τρομερή άμυνα!\nΟ ΑΠΟΕΛ υποδέχθηκε την Remedica ΕΝΠ για την 9η αγωνιστική της ΟΠΑΠ Basket League, και την… «έπνιξε» με την άμυνά του, επικρατώντας με 67-38.\nΟι γαλαζοκίτρινοι δέχτηκαν μόλις 8 πόντους στο δεύτερο ημίχρονο και δεν δυσκολεύτηκαν να πάρουν το ροζ φύλλο και να φτάσουν τις 5 νίκες, οι οποίες είναι και συνεχόμενες. Κατώτερη των περιστάσεων η Ένωση, που δέχτηκε την τρίτη φετινή της ήττα. Τριπλή ισοβαθμία στην τρίτη θέση του πρωταθλήματος, με ΑΠΟΕΛ, Ένωση και ΑΕΚ!\nOn fire: Ο Στέφανος Ηλιάδης έκανε πολύ καλό παιχνίδι, αφού αναδείχθηκε πρώτος σκόρερ της ομάδας του με 16 πόντους (5/6 τρίποντα και 1/1 βολή), ενώ είχε ακόμα δύο ριμπάουντ και μία ασίστ.\nΔιακρίθηκαν: Από κοντά σε απόδοση οι Μάρκους Γκίλμπερτ με 14 πόντους, Τζούλιαν Νόρφλιτ με 12 πόντους και οι Πέτρος Παπαμιχαήλ και Λάντεν Λούκας που είχαν από 9. Για την ομάδα του Παραλιμνίου, διασώθηκε ο Ντεμάρκους Στάκι με 14 πόντους και 16 ριμπάουντ (!).\nΤο στατιστικό που ξεχώρισε: Μόλις 2 τρίποντα πέτυχαν οι φιλοξενούμενοι σε 24 προσπάθειες, ένα ποσοστό μόλις 8%!\nΤα δεκάλεπτα: 20-7, 37-30, 49-35, 67-38.\nPrevious articleΚεραυνός-Απόλλων Century 21 93-78: Κορυφή στο… φώτο-φίνις του Α’ γύρου για Κεραυνό!\nNext articleΡεκόρ καριέρας για τον Μάριο Γεωργίου!


Σεμινάριο ONE BY ONE - Μάθε Extensions σωστά | Elisabeth Lashes\nΠάρε το πιο πλήρες Σεμινάριο extensions βλεφαρίδων\nΤρίχα Τρίχα από την πρώτη (από το 2008) Extensionist\nκαι εκπαιδεύτρια extensions στην Ελλάδα. Επωφελήσου από\nτην 10ετή εμπειρία μας και ξεκίνησε από την επόμενη μέρα να\nκερδίζεις ένα καλό εισόδημα, με τη συνεχή υποστήριξη της Elisabeth Lashes.\nΖΗΤΑ ΤΩΡINH ΠΡΟΣΦΟΡΑ\nΜάθε πώς να δημιουργείς ένα σαγηνευτικό βλέμμα Τρίχα Τρίχα\nΚαι κάνε extension στα επαγγελματικά σου όνειρα!\nΑΠΟΚΤΗΣΕ ΕΝΑ ΚΑΛΟ ΕΙΣΟΔΗΜΑ ΜΕ ΤΑ EXTENSION ΒΛΕΦΑΡΙΔΩΝ\nΤο σεμινάριο One by One της Elisabeth Lashes είναι η πιο σίγουρη αρχή για μια επιτυχημένη καριέρα:\nείτε εργάζεσαι ήδη προσφέροντας κάποια υπηρεσία ομορφιάς (π.χ. αισθητικός, νύχια, κομμώτρια, μακιγιέρ) και θέλεις να διευρύνεις τις υπηρεσίες σου με τα extensions βλεφαρίδων\nείτε θέλεις να σπουδάσεις μια ειδικότητα αισθητικής που να σου αποφέρει άμεσα ένα ικανοποιητικό εισόδημα...\nΕκμεταλλεύσου μία από τις καλύτερες επαγγελματικές ευκαιρίες και γίνε τεχνίτρια βλεφαρίδων ξεκινώντας από την κλασσική τεχνική extensions βλεφαρίδων Τρίχα Τρίχα (One by One).\nΜΑΘΕ EXTENSION ΒΛΕΦΑΡΙΔΩΝ ΤΡΙΧΑ ΤΡΙΧΑ ΜΕ ΤΗΝ ΠΙΟ ΠΕΠΕΙΡΑΜΕΝΗ EXTENSIONIST ΣΤΗΝ ΕΛΛΑΔΑ\nΤο One by One είναι η βασική τεχνική τοποθέτησης extensions βλεφαρίδων. Μάθε την σωστά και αντιμετώπισε από την αρχή με επιτυχία τον ανταγωνισμό παίρνοντας την καλύτερη εκπαίδευση. Η Έλλη Τσανταρλιώτη, η πρώτη που έφερε τα extensions στην Ελλάδα και η Ομάδα της Elisabeth Lashes θα σου προσφέρει μοναδικά πλεονεκτήματα:\n10 χρόνια επαγγελματική εμπειρία στην τοποθέτηση extensions βλεφαρίδων\n8 χρόνια διδακτική εμπειρία στα σεμινάρια extensions\nΔιεθνή διδακτική εμπειρία (International Lash Trainer)\nΠείρα Κριτή σε διεθνείς διαγωνισμούς Extensions βλεφαρίδων\nΒοήθεια σε ό,τι χρειαστείς μετά το σεμινάριο τόσο online όσο και ζωντανά στον δικό μας πολυχώρο αισθητικής μέχρι και 12 μήνες μετά το Σεμινάριο!\nΜΑΘΕ ΝΑ ΔΟΥΛΕΥΕΙΣ ΜΕ ΠΡΟΪΟΝΤΑ EXTENSIONS ΚΑΤΑΛΛΗΛΑ ΓΙΑ ΕΛΛΗΝΙΔΕΣ\nΓια να τοποθετούνται σωστά τα extensions, να κολλάνε εύκολα και να διατηρούνται περισσότερο χρόνο στα μάτια της πελάτισσας, η Έλλη Τσανταρλιώτη έχει δημιουργήσει τη σειρά Elisabeth Lashes. Όλα τα υλικά και τα σύνεργα τοποθέτησης extensions βλεφαρίδων Elisabeth Lashes έχουν σχεδιαστεί και δοκιμαστεί για χρόνια στην Ελλάδα και σε μάτια Ελληνίδων. Στο Σεμινάριο extensions βλεφαρίδων με την τεχνική One by One θα διαπιστώσεις στην πράξη τι ρόλο παίζει όταν χρησιμοποιούμε:\nΤην κόλλα για extensions One by One, ειδικά φτιαγμένη για να δουλεύει στις ατμοσφαιρικές συνθήκες της Ελλάδας\nExtensions Τρίχα Τρίχα με καμπυλότητες, μήκη και πάχη ειδικά επιλεγμένα για να ταιριάζουν καλύτερα στα μάτια των Ελληνίδων\nτα επιλεγμένα υλικά και σύνεργα One by One της Elisabeth Lashes που θα έχεις δωρεάν στη διάθεσή σου στη διάρκεια του σεμιναρίου (και δωρεάν πλήρες κιτ μετά το σεμινάριο).\nΜάθε επαγγελματικά την τεχνική One by One\n300€ / 250€ Online\nΑρχική Τιμή 300€ / 250€ Online (με ΦΠΑ)\nΘεωρητική και Πρακτική εκπαίδευση: Δίπλα σου 7 ώρες μέχρι να κατακτήσεις σίγουρα την τεχνική One by One\nΔωρεάν χρήση Κιτ One by One στη διάρκεια του σεμιναρίου\nΔώρο αξίας 195 €: Επιπλέον 1 πλήρες (ανέγγιχτο) κιτ One by One της Elisabeth Lashes για 50 εφαρμογές!\nΔυνατότητα δωρεάν επανεκπαίδευσης, αν χρειαστείς\nΟι πιο συχνές απορίες σας για το Σεμινάριο One by One\nΘα μάθω να κάνω σωστά την τοποθέτηση extensions βλεφαρίδων με μία φορά;\nΤο σεμινάριο One by One (Τρίχα Τρίχα) οι περισσότερες σχολές για βλεφαρίδες το έχουν μονοήμερο. Είναι έτσι προγραμματισμένο επειδή πρόκειται για μία επαναλαμβανόμενη κίνηση. Είναι μία βλεφαρίδα extension που επικολλάται πάνω σε μία φυσική βλεφαρίδα για 80-100 φορές. Κι αυτό θα το κάνεις σε κάθε μάτι.\nΑποκλείεται να μην μπορέσεις να μάθεις να το κάνεις. Από εκεί και πέρα χρειάζεται να κάνεις πρακτική για να αποκτήσεις ταχύτητα.\nΑν θελήσεις, μπορείς να επαναλάβεις το σεμινάριο σε εμάς ΔΩΡΕΑΝ. Κανονικά όμως βγαίνει άνετα σε μία μέρα.\nΤι προϋποθέσεις χρειάζονται για να πάρω το σεμινάριο One by One της Elisabeth Lashes;\nΜπορεί να είσαι αισθητικός, μακιγιέρ, τεχνίτρια νυχιών, να εργάζεσαι ήδη σε κάποιον τομέα αισθητικής ή και όχι. Αν είσαι από 18 ετών και πάνω και θέλεις να ασχοληθείς επαγγελματικά με την τοποθέτηση extensions βλεφαρίδων (ακόμα και αν ψάχνεις για μία επικερδή δουλειά για το σπίτι, μπορείς να ξεκινήσεις με αυτό το σεμινάριο.\nΝα διαθέσεις μία ημέρα (7 ώρες) για να μάθεις με τα υψηλότερα επαγγελματικά standards την βασική τεχνική extensions βλεφαρίδων.\nΝα θέλεις να κερδίσεις χρήματα από την τοποθέτηση extensions βλεφαρίδων από την επόμενη κιόλας ημέρα του σεμιναρίου και την πιστοποίησή σου από την Elisabeth Lashes.\nΧρειάζεται να φέρω μοντέλο μαζί μου;\nΝαι. Στο σεμινάριο One by One της Elisabeth Lashes θα κάνεις την πρακτική σου σε φυσικό μοντέλο που θα φέρεις εσύ.\nΕνημέρωσε το μοντέλο σου, αν φορά φακούς επαφής, να έχει μαζί της του κουτάκι αφαίρεσης των φακών.\nΑν δεν μπορείς να βρεις κάποια γνωστή σου για να της τοποθετήσεις τα extensions ζήτησέ μας να προσπαθήσουμε να σου βρούμε εμείς ένα μοντέλο για την ημέρα του σεμιναρίου που θα παρακολουθήσεις.\nΕίναι δωρεάν όλα τα υλικά που θα χρησιμοποιήσω στο σεμινάριο;\nΣτο σεμινάριο Elisabeth Lashes One by One σου παρέχουμε δωρεάν όχι μόνο όλα τα υλικά και τα σύνεργα που θα χρησιμοποιήσεις για την τοποθέτηση των extensions στη διάρκεια του σεμιναρίου, αλλά και επιπλέον ένα πλήρες κιτ για την τεχνική Τρίχα Τρίχα, που θα σε καλύψει για 50 χρήσεις. Όλα τα υλικά σε αυτό το κιτ είναι σε κανονικές συσκευασίες (και όχι δείγματα όπως κάνουν σε κάποια άλλα σεμινάρια). Μόνο όταν σου τελειώσουν τα υλικά μπορείς να παραγγείλεις καινούργια από το eshop μας.\nΤι είναι το One by One στα extensions βλεφαρίδων;\nΤο One by One είναι η κλασσική μέθοδος τοποθέτησης extensions βλεφαρίδων, γνωστή και ως Lash to Lash ή Τρίχα Τρίχα. Είναι η πρώτη μέθοδος ημιμόνιμης επιμήκυνσης βλεφαρίδων που εφαρμόστηκε ποτέ.\nΗ διαδικασία που ακολουθούμε στο One by One είναι να συγκολλούμε μία τεχνητή τρίχα από μετάξι επάνω σε κάθε μία φυσική υγιή τρίχα του βλεφάρου. Ανάλογα με το αποτέλεσμα που θέλουμε να επιτύχουμε και με βάση το πόσες υγιείς φυσικές βλεφαρίδες έχουμε στη διάθεσή μας, μπορούμε να τοποθετήσουμε από 40 έως 150 βλεφαρίδες σε κάθε μάτι!\nΤο αποτέλεσμα που έχουμε είναι εντυπωσιακό: όμορφες, πυκνές, ελαφριές, μακριές βλεφαρίδες που ταυτόχρονα μοιάζουν φυσικές γιατί προσαρμόζονται απολύτως στο μέγεθος του ματιού!\nΗ καλύτερη επιλογή για γυναίκες που έχουν λίγες ή λεπτές βλεφαρίδες και θέλουν να τολμήσουν με extensions τόσο, όσο! Η τεχνική Τρίχα Τρίχα προσφέρει φυσικό αποτέλεσμα και στις γυναίκες που έχουν πολλές βλεφαρίδες αλλά θέλουν να τις κάνουν να φαίνονται μακρύτερες.\nΤι περιλαμβάνει το Σεμινάριο One by ONE\nΗ πρακτική καταλαμβάνει το μεγαλύτερο μέρος της ημέρας. Από τις 7 ώρες που διαρκεί το σεμινάριο η θεωρητική εκπαίδευση θα ολοκληρωθεί μέσα στις πρώτες 2,5 ώρες περίπου. Στη συνέχεια, θα επιβλέπουμε την πρακτική σου στα μάτια του μοντέλου σου μέχρι να ολοκληρώσεις με επιτυχία την τεχνική One by One και να γνωρίσεις και όλες τις επιμέρους σχετικές τεχνικές.\nΘα σου διδάξουμε όλα όσα χρειάζεται να γνωρίζεις για να ξεκινήσεις να παρέχεις στις πελάτισσές σου την υπηρεσία τοποθέτησης extensions βλεφαρίδων με την κλασσική τεχνική One by One:\nΙστορία και γενική ανάπτυξη των extensions παγκόσμια\nΑναφορά σε αντενδείξεις τοποθέτησης (ιατρικές και μη)\nΑλλεργίες, προφυλάξεις και προστασία - επίδειξη patch test (τεστ αλλεργίας)\nΣωστή διάταξη, απόλυτη συμμετρία βλεφαρίδων\nΑποστείρωση και απολύμανση εργαλείων\nManagement & Marketing της παρεχόμενης υπηρεσίας τοποθέτησης extensions βλεφαρίδων\nΑναγνώριση πιθανών πελατισσών\nΕίδη βλεφαρίδων – διάταξη βλεφαρίδων – γωνίες\nΜεγέθη και τεχνικές ανάλογα με τα μάτια της πελάτισσας για τέλειο αποτέλεσμα\nΠώς επιλέγουμε τα διαφορετικά μήκη βλεφαρίδων ανάλογα με το συγκεκριμένο μάτι. Θα σου διδάξουμε όλα όσα χρειάζεται να γνωρίζεις για να ξεκινήσεις να παρέχεις στις πελάτισσές σου την υπηρεσία τοποθέτησης extensions βλεφαρίδων με την κλασσική τεχνική One by One:\nΗ τεχνική One by One χρειάζεται απόλυτη ακρίβεια και μεγάλη συγκέντρωση γιατί οι συγκολλήσεις των extensions γίνονται σε απόσταση μόλις 0,5 χιλιοστό από το δέρμα του βλεφάρου.\nΣτους κατάλληλα διαμορφωμένους χώρους μας και με τα εξειδικευμένα εργαλεία, αξεσουάρ και υλικά της σειράς προϊόντων Elisabeth Lashes θα σου δείξουμε με τον πιο αποδοτικό τρόπο πώς να εφαρμόζεις τις ιδιαίτερες τεχνικές τοποθέτησης one by one. Έτσι θα είσαι σε θέση να εφαρμόσεις την τεχνική One by One με τον ενδεδειγμένο τρόπο σε κάθε ξεχωριστή περίπτωση:\nγια να «ανεβάσεις» ή για να «μεγαλώσεις» το μάτι\nγια μεγάλες ηλικίες και σε πολύ αδύναμες βλεφαρίδες\nΑκόμα, σε αυτό το σεμινάριο:\nθα σου εξηγήσουμε πώς γίνεται η αφαίρεση των extensions με ειδικό αφαιρετικό extensions βλεφαρίδων.\nθα σου δείξουμε τον τρόπο που γίνεται η μηνιαία συντήρηση των extensions.\nΜετά την ολοκλήρωση της εκπαίδευσης τοποθέτησης extensions με τη μέθοδο Οne by One στην Elisabeth Lashes, έχεις ξεκινήσει μια υπέροχη καριέρα που έχει να σου προσφέρει πάρα πολλές δυνατές και όμορφες εμπειρίες!\nΚαι φυσικά, θα έχεις όλη την καθημερινή υποστήριξη που δίνουμε σε όσες τεχνίτριες βλεφαρίδων έχουν πιστοποιηθεί από οποιοδήποτε δικό μας σεμινάριο (μέχρι και 12 μήνες δωρεάν υποστήριξη!).\nΔες περισσότερα για το Beginners Support (την πολύτιμη υποστήριξη που θα έχεις κι εσύ δωρεάν από την Elisabeth Lashes) στη σελίδα του σεμιναρίου American Volume όπου μπορείς να μάθεις μαζί, εκτός από την τεχνική One by One, και δύο ακόμη τεχνικές extensions βλεφαρίδων σε τιμή προσφοράς!\nΟι εντυπώσεις σας για το Σεμινάριο One by ONE\n"Είναι σημαντικό να υπάρχει πιστοποίηση από την Elisabeth Lashes, γιατί αυτό σημαίνει γνώση περισσότερων μυστικών για σωστότερη εφαρμογή των extensions. Το σημαντικότερο πλεονέκτημα είναι ότι 10 χρόνια εφαρμόζει extension βλεφαρίδων στην Ελλάδα." – Αντωνία Τσελέντη\n"Μαθαίνω πώς να αντιμετωπίσω οποιοδήποτε πρόβλημα μπορεί να παρουσιαστεί στην πράξη." – Ρένα Βασαμίδη\nΣεμινάριο για βλεφαρίδες με την μοναδική τεχνική one by one για άκρως φυσικό αποτέλεσμα!!! Θα ήθελα να ευχαριστήσω την κ. Έλλη Τσανραρλιώτη (Elisabeth Lashes Extensions Βλεφαρίδων) και την ομάδα της!!!! – Salon_Princess_Frosoula\nΘέλω να μάθω κι εγώ extensions One by One


Ζάκυνθος: Επεισοδιακή σύλληψη φυγόποινου – Δάγκωσε αστυνομικό – Ευρυτανικά ΝΕΑ\nΖάκυνθος: Επεισοδιακή σύλληψη φυγόποινου – Δάγκωσε αστυνομικό\nΣτη σύλληψη ενός 45χρονου παλιού γνώριμου των αρχών, σεσημασμένου για διάφορα ποινικά αδικήματα, προχώρησε την Τετάρτη το πρωί η Αστυνομική Διεύθυνση Ζακύνθου.\nΗ σύλληψη του, μάλιστα, ήταν επεισοδιακή, καθώς επιτέθηκε και δάγκωσε στο χέρι έναν από τους αστυνομικούς που πήγαν στο σπίτι του για να κάνουν έρευνα και να τον συλλάβουν. Ο συλληφθείς στο παρελθόν είχε επιτεθεί ξανά σε αστυνομικό, τον οποίο είχε πυροβολήσει και τραυματίσει.\nΣύμφωνα με πληροφορίες της ΕΡΤ, ο 45χρονος Ζακυνθινός ήταν φυγόποινος για περισσότερο από έναν χρόνο, καθώς είχε καταδικαστεί σε 6 χρόνια φυλάκιση για εμπορία ναρκωτικών και όπλων και εκκρεμούσε εις βάρος του ένταλμα σύλληψης. Η Αστυνομική Διεύθυνση Ζακύνθου, κινούμενη μεθοδικά, υπό άκρα μυστικότητα και αξιοποιώντας πληροφορίες και στοιχεία από έρευνες που διεξήγαγε, προχώρησε στη σύλληψή του.\nΣτην κατοχή του βρέθηκαν 9 φιξάκια κοκαΐνης και ένα μαχαίρι. Ο 45χρονος αναμένεται να οδηγηθεί στον εισαγγελέα Ζακύνθου.


Αλεξάνδρα Παναγιώταρου διαζύγιο: Η πρώτη κοινή εμφάνιση με τον Γιαννόπουλο | Alphafreepress.gr\nalphafreepress.gr / LIFESTYLE / Αλεξάνδρα Παναγιώταρου διαζύγιο: Η πρώτη κοινή εμφάνιση με τον Γιαννόπουλο\nΑλεξάνδρα Παναγιώταρου διαζύγιο: Η πρώτη κοινή εμφάνιση με τον Γιαννόπουλο\nΑλεξάνδρα Παναγιώταρου διαζύγιο: Οι δύο τους μπορεί να έχουν βάλει μπροστά το διαζύγιο, ωστόσο διατηρούν πολύ καλές σχέσεις\nΌπως έχει γίνει γνωστό εδώ και αρκετούς μήνες η Αλεξάνδρα Παναγιώταρου και ο Αριστομένης Γιαννόπουλος τράβηξαν χωριστούς δρόμους μετά από δύο χρόνια σχέσης. Οι δύο τους μπορεί να έχουν βάλει μπροστά το διαζύγιο, ωστόσο διατηρούν πολύ καλές σχέσεις. Σήμερα Κυριακή, η Αλεξάνδρα Παναγιώταρου και ο Αριστομένης Γιαννόπουλος έκαναν την πρώτη τους δημόσια κοινή εμφάνιση μετά τον χωρισμό τους.\nΣυγκεκριμένα, το πρώην ζευγάρι βρέθηκε σε εκδήλωση που διοργάνωσε ο Χάρης Σιανίδης αφιερωμένη στα παιδιά στο δημαρχείο Σαρωνικού. Μάλιστα, η Αλεξάνδρα και ο Αριστομένης δε δίστασαν να κάνουν και δηλώσεις μαζί στις κάμερες και τα κανάλια που βρέθηκαν εκεί.\nΔείτε στα βίντεο που ακολουθούν την κοινή εμφάνιση της Αλεξάνδρας Παναγιώταρου και του Αριστομένη Γιαννόπουλου.\nΠαναγιώταρου – Σνικ: Συμβαίνει κάτι;\nΠριν από λίγες ημέρες οι φήμες που ήθελαν την Αλεξάνδρα Παναγιώταρου και τον Snik να έχουν έρθει πιο κοντά φούντωσαν, με αφορμή μια κοινή τους φωτογραφία που κυκλοφόρησε στα social media. Η ξανθιά καλλονή μίλησε στην κάμερα της εκπομπής «Έλα Χαμογέλα» και στον Γρηγόρη Μπάκα, ξεκαθαρίζοντας πως η ίδια και ο ράπερ είναι μόνο φίλοι.\n«Είμαι μόνη, είμαι ελεύθερη και ωραία. Οι φήμες τα λένε αυτά για τον Snik. Η Αλεξάνδρα δεν το επιβεβαίωσε. Με τον Snik είμαστε φίλοι. Θα υπήρχε μια συνεργασία αν δεν έμπαινα στη Φάρμα. Είχαμε συζητήσει για ένα βίντεο κλιπ που δεν έγινε. Αυτό είναι όλο. Το παιδί είναι μια χαρά, συμπαθέστατος, τον εκτιμάω και είναι υπέροχος στη δουλειά του. Αλλά αυτή τη στιγμή είμαι μόνη μου» είπε η Αλεξάνδρα Παναγιώταρου, η οποία παράλληλα ανέφερε πως αν της δινόταν η ευκαιρία θα ξαναέμπαινε στη «Φάρμα».\nΜαρίνα Λαμπροπούλου – Dancing with the Stars: Το όμορφο κορίτσι του 3,2,1 μιλά για όλα\n17.09.2021 | 19:57\nΚατερίνα Καινούργιου: Τι δήλωσε για τη συλληφθείσα παίκτρια ριάλιτι με την κοκαΐνη


Quiz. Τι ξέρουμε για τον πονοκέφαλο; | Vita.gr\nΥγεία 6 Μαρτίου 2014 | 16:35 | ΑΠΟ ΤΗ ΝΙΚΗ ΨΑΛΤΗ\nΟι άνδρες ή οι γυναίκες ταλαιπωρούνται πιο συχνά από πονοκεφάλους; Α Οι γυναίκες Β Οι άνδρες Σωστή απάντηση: Α Ο πονοκέφαλος είναι μια κατεξοχήν γυναικεία υπόθεση. Οι γυναίκες υποφέρουν 3 φορές συχνότερα από κεφαλαλγίες συγκριτικά με τους άνδρες. Από τους 3 τύπους κεφαλαλγιών (ημικρανία, αθροιστική κεφαλαλγία και κεφαλαλγία τάσεως), μόνο η αθροιστική κεφαλαλγία (η οποία είναι και η πιο σπάνια μορφή από τις πρωτοπαθείς κεφαλαλγίες) ταλαιπωρεί 5 φορές περισσότερους άνδρες από ό,τι γυναίκες. Εικάζεται ότι η θλιβερή πρωτιά των γυναικών οφείλεται σε μεγάλο βαθμό σε ορμονικούς λόγους. Η πιο συχνή μορφή κεφαλαλγίας είναι: Α Η ημικρανία Β Η κεφαλαλγία τάσεως Γ Η αθροιστική κεφαλαλγία Σωστή απάντηση: Β Η κεφαλαλγία τάσεως, ο λεγόμενος κοινός πονοκέφαλος, είναι η πιο συχνή μορφή κεφαλαλγίας, από την οποία υποφέρει το 40-50% του πληθυσμού. Χαρακτηρίζεται από ένα σφίξιμο σαν στεφάνι στις 2 πλευρές του κεφαλιού ή στον αυχένα ή σαν ένα βάρος στο κεφάλι και συνοδεύεται από ζάλη ή και ηχοφοβία. Η ημικρανία, από την άλλη μεριά, υπολογίζεται ότι ταλαιπωρεί το 10% του πληθυσμού. Στην πλειονότητα των περιπτώσεων, ο πόνος της εντοπίζεται στη μία πλευρά του κεφαλιού, εξού και το όνομά της. Η αθροιστική κεφαλαλγία είναι από τις πιο σπάνιες μορφές πονοκεφάλου. Εκτιμάται ότι αφορά 2-5 περιπτώσεις ανά 100.000 κατοίκους. Χαρακτηρίζεται από οξύ πόνο, που εστιάζεται κυρίως στο ένα μάτι και είναι πιο συχνή στους άνδρες. Ποιο είναι το ποσοστό των ασθενών που δεν ανακουφίζονται με τα συμβατικά φάρμακα; Α 5% Β 20% Γ 50% Σωστή απάντηση: Β Εκτιμάται ότι περισσότερο από το 20% των πασχόντων δεν βρίσκουν ανακούφιση με τα απλά παυσίπονα (ασπιρίνη, παρακεταμόλη, μη στεροειδή αντιφλεγμονώδη) ή με άλλα φαρμακευτικά σκευάσματα (π.χ. τριπτάνες), γι’ αυτό και στρέφονται σε εναλλακτικές μεθόδους και θεραπείες. Να σημειώσουμε, ωστόσο, ότι πάντα υπάρχει ένα ποσοστό ασθενών τους οποίους δεν «πιάνουν» τα φάρμακα, οπότε η περίπτωση των παυσίπονων για την κεφαλαλγία δεν αποτελούν εξαίρεση σε αυτόν τον κανόνα. Τι ισχύει από τα παρακάτω; Α Τα παυσίπονα ανακουφίζουν από τον πονοκέφαλο Β Τα παυσίπονα μπορούν να προκαλέσουν πονοκέφαλο Σωστή απάντηση: Και τα δύο Τα παυσίπονα, όπως μαρτυρά και το όνομά τους, μπορούν να προσφέρουν ανακούφιση από έναν πονοκέφαλο, αλλά σε περίπτωση που γίνεται συστηματική κατάχρησή τους τότε μπορεί η ίδια η λήψη τους να προκαλεί πονοκεφάλους. Οι ειδικοί εξηγούν ότι σε περίπτωση που ο πονοκέφαλος επιδεινώνεται 3-4 ώρες μετά τη λήψη του παυσίπονου, ενώ παράλληλα ο πάσχων αυξάνει διαρκώς τη δόση των φαρμάκων, τότε μάλλον ο πονοκέφαλος οφείλεται σε κατάχρηση φαρμάκων. Στην παγίδα της κατάχρησης παυσίπονων πέφτουν συνήθως όσοι έχουν συχνούς (σχεδόν καθημερινούς) πονοκεφάλους και αναγκάζονται να παίρνουν ακόμη και 10-15 παυσίπονα την ημέρα, στην απελπισμένη προσπάθειά τους να απαλλαγούν από τον πόνο, ενώ συχνά τα λαμβάνουν ακόμη και πριν πονέσουν. Ποιο από τα μέσα της κοσμετολογίας έχει χρησιμοποιηθεί για την ανακούφιση από τον κοινό πονοκέφαλο; Α Η μεσοθεραπεία Β Το μπότοξ Γ Το υαλουρονικό οξύ Σωστή απάντηση: Β Οι ενέσεις μπότοξ (αλλαντοτοξίνη τύπου Α) είναι γνωστές για την καταπολέμηση των ρυτίδων. Οι έρευνες, όμως, συσχετίζουν τη χρήση τους με την ανακούφιση από τους κοινούς πονοκεφάλους (κεφαλαλγίες τάσεως), ενώ εικάζεται ότι μπορούν να χρησιμοποιηθούν και προληπτικά για την πρόληψη των ημικρανιών. Τι από τα παρακάτω μπορεί να πυροδοτήσει μια κρίση ημικρανίας Α Κρασί Β Τυρί Γ Καφές Σωστή απάντηση: Α και Β Από τους πιο συχνούς «υπόπτους» για την πρόκληση ημικρανικής κρίσης είναι τα τυριά (τύπου ροκφόρ), το κόκκινο κρασί, τα αλλαντικά και η σοκολάτα. Ωστόσο, τα τρόφιμα που πυροδοτούν μια κρίση ημικρανίας διαφέρουν από άνθρωπο σε άνθρωπο, ενώ στη λίστα των ύποπτων εκλυτικών παραγόντων μιας κρίσης προστίθενται και οι έντονες μυρωδιές, η υγρασία, το κρύο, ο έντονος φωτισμός και ο θόρυβος. Όσο για τον καφέ, δεν φαίνεται να επιδρά στις κρίσεις ημικρανίας. Από την άλλη μεριά, όμως, η αυξημένη κατανάλωσή του μπορεί να επιδεινώσει μια άλλη μορφή κεφαλαλγίας, τον κοινό πονοκέφαλο. Οι πονοκέφαλοι συνήθως… Α … υποκρύπτουν μια σοβαρή νόσο Β … είναι αθώοι Σωστή απάντηση: Β Οι ειδικοί εξηγούν ότι στη συντριπτική πλειονότητα των περιπτώσεων οι πονοκέφαλοι δεν υποκρύπτουν κάποιο παθολογικό πρόβλημα. Σπανίως -σε λιγότερο από το 1% των περιπτώσεων- η κεφαλαλγία είναι ανησυχητική. Τα συμπτώματα που θα πρέπει να μας οδηγήσουν αμέσως στον γιατρό ή στο νοσοκομείο είναι όταν ο πονοκέφαλος εμφανίζεται για πρώτη φορά, είναι οξύς, αιφνίδιος, διαφορετικός από κάθε άλλη φορά και συνοδεύεται από άλλα συμπτώματα, όπως εμετό, πυρετό, κακουχία, δυσκαμψία. Ποια εναλλακτική θεραπεία θεωρείται ιδιαίτερα αποτελεσματική για την αντιμετώπιση των πονοκεφάλων και τη μείωση της συχνότητάς τους; Α Ο βελονισμός Β Η αρωματοθεραπεία Γ Το σιάτσου Σωστή απάντηση: Α Ο βελονισμός βάσει ερευνών θεωρείται ιδιαίτερα ανακουφιστικός για όσους ταλαιπωρούνται από κοινούς πονοκεφάλους, αλλά και από ημικρανίες. Εκτιμάται ότι η αποτελεσματικότητά του φτάνει στο 50%, αν και δεν λείπουν οι έρευνες που αποδίδουν τη δράση του στο φαινόμενο πλασέμπο, δηλαδή στην προσδοκία ότι ο βελονισμός θα προσφέρει ανακούφιση, η οποία γίνεται πραγματικότητα. Το στρες μπορεί να πυροδοτήσει: Α Μια κεφαλαλγία τάσεως (κοινό πονοκέφαλο) Β Μια ημικρανική κρίση Σωστή απάντηση: Α Το στρες θεωρείται επιβαρυντικός παράγοντας για την πρόκληση κεφαλαλγίας τάσεως. Σε γενικές γραμμές, το στρες μπορεί να πυροδοτήσει έναν πονοκέφαλο, ενώ φαίνεται ότι επηρεάζει τη συχνότητα, τη διάρκεια και την ένταση ενός επεισοδίου κεφαλαλγίας. Ωστόσο, σε ό,τι αφορά την ημικρανία, φαίνεται ότι το στρες δεν είναι ο σημαντικότερος παράγοντας πρόκλησης μιας ημικρανικής κρίσης. Στην περίπτωση των ημικρανιών σημαντικότερο ρόλο παίζει η κληρονομική επιβάρυνση, ενώ συνήθως η κρίση ξεκινά εξαιτίας της έκθεσης σε κάποιον εκλυτικό παράγοντα, όπως είναι π.χ. ένα τρόφιμο ή ένα ποτό. Για την ανακούφιση του πάσχοντος και τη μείωση της συχνότητας των πονοκεφάλων σημαντικό ρόλο παίζει: Α Η συστηματική άσκηση Β Η τήρηση μιας ρουτίνας όσον αφορά τις ώρες ύπνου και φαγητού Γ Η αποχή από το αλκοόλ Δ Η αποφυγή της κατάχρησης παυσίπονων Σωστή απάντηση: Όλα τα παραπάνω Οι ειδικοί εξηγούν ότι εκτός των φαρμακευτικών λύσεων καλό είναι οι πάσχοντες από συχνούς πονοκεφάλους να ακολουθούν ένα πρόγραμμα όσον αφορά τις ώρες ύπνου και φαγητού, καθώς και να γυμνάζονται, μια και οι έρευνες δείχνουν ότι η άσκηση μπορεί να οδηγήσει στη μείωση της συχνότητας και της έντασης των κρίσεων. Επίσης, συνιστάται η αποχή από τα οινοπνευματώδη, ιδίως όταν η κατανάλωσή τους συνδέεται με την πρόκληση κεφαλαλγίας, και η αποφυγή της κατάχρησης αναλγητικών. ΕΥΧΑΡΙΣΤΟΥΜΕ ΓΙΑ ΤΗ ΣΥΝΕΡΓΑΣΙΑ ΤΟΝ κ. ΑΝΑΣΤΑΣΙΟ ΣΠΑΝΤΙΔΕΑ, παθολόγο-κλινικό φαρμακολόγο, διδάκτορα της Ιατρικής Σχολής του Πανεπιστημίου Αθηνών.


Lenin Reloaded: "Τώρα μπορούμε να κοιμηθούμε πάλι ήσυχοι"\n"Τώρα μπορούμε να κοιμηθούμε πάλι ήσυχοι"\nΗ Συμφωνία του Μονάχου υπογράφηκε στις 30 Σεπτέμβη 1938 μεταξύ της ναζιστικής Γερμανίας, της φασιστικής Ιταλίας, της Γαλλίας και της Βρετανίας. Η Συμφωνία προέβλεπε το διαμελισμό και τελικά την παράδοση της Τσεχοσλοβακίας στον Χίτλερ. Η ΕΣΣΔ προθυοποιήηκε να συνδράμει την Τσεχοσλοβακία. Η τσεχοσλοβακική κυβέρνηση ωστόσο επέλεξε να μην αξοποιήσει το σχετικό Σύμφωνο που προϋπήρχε μεταξύ των δύο χωρών και προέβλεπε τη σοβιετική στρατιωτική βοήθεια σε περίπτωση γερμανικής επίθεσης. Η Συμφωνία του Μονάχου χαιρετίστηκε από τις αστικές τάξεις όλου του κόσμου ως "η ειρήνη της εποχής μας" (διατύπωση του Βρετανού πρωθυπουργού Ν. Τσάμπερλεν), ενώ έγινε δεκτή με ενθουσιασμό και τυμπανοκρουσίες από τη διεθνή σοσιαλδημοκρατία. Είναι χαρακτηριστική η δήλωση του ηγέτη της γαλλικής σοσιαλδημοκρατίας και πρωθυπουργού του Λαϊκού Μετώπου Λ. Μπλουμ την επαύριο της υπογραφής της συμφωνίας πως "τώρα μπορούμε να κοιμηθούμε πάλι ήσυχοι" (Ουίλιαμ Φόστερ, Ιστορία των τριών Διεθνών, σελ. 533, εκδ. Γνώσεις, Αθήνα, χ.χ).\nΑπό το βιβλίο Δεκέμβρης του '44: Κρίσιμη ταξική σύγκρουση, υποσημείωση 3, σελ. 15.\nΑνώνυμος 14 Ιανουαρίου 2015 - 2:13 π.μ.\n"Όταν αυτοί που βρίσκονται ψηλά μιλάνε για ειρήνη, ο απλός λαός ξέρει πως έρχεται πόλεμος."\nΚάτι θα ήξερε παραπάνω που τα είχε ζήσει από πρώτο χέρι ο σ/φος...


Η κατάλευκη Πάρος.. – Miles Away Travel\nTags Ετικέτες: Cyclades, Greece, Paros, Ελλάδα, Κυκλάδες, Πάρος\nΗ Πάρος είναι ένας δημοφιλής προορισμός τόσο των Κυκλάδων όσο και ολόκληρης της Ελλάδας. Το νησί της Πάρου βρίσκεται στο κέντρο του συμπλέγματος των Κυκλάδων και μεταξύ της Νάξου και της Αντίπαρου. Αποτελεί προορισμό τόσο για νέους που αναζητούν τη διασκέδαση και τις οργανωμένες παραλίες, όσο και για οικογένειες που ψάχνουν για πιο απομονωμένες επιλογές.\nΗ Πάρος είναι από τα μεγάλα νησιά των Κυκλάδων και προορισμός τόσο για νέους που αναζητούν τη διασκέδαση, όσο και για οικογένειες και ζευγαράκια. Πρωτεύουσα της Πάρου είναι η Παροικιά ή Χώρα που είναι και το κύριο λιμάνι του νησιού.\nΣήμα κατατεθέν του νησιού αποτελεί ο ναός της Παναγίας της Εκατονταπυλιανής. Πρόκειται για ένα επιβλητικό κτιριακό συγκρότημα που βρίσκεται στην Παροικιά και σύμφωνα με την παράδοση οικοδομήθηκε από τον αυτοκράτορα Μέγα Κωνσταντίνο.\nΠάνω από την Παροικιά δεσπόζει ο Λόφος του Κάστρου που φιλοξενεί τα απομεινάρια της ενετικής οχύρωσης. Το κάστρο χτίστηκε το 13ο αιώνα από τον Μάρκο Σανούδο για την διασφάλιση της αμυντικής προστασίας της πόλης.\nΗ Πάρος μαζί με τη Νάξο αποτελούν τον νούμερο ένα προορισμό για τους Surfers. Σε αρκετές παραλίες όπως στη Χρυσή Ακτή, τη Νέα Χρυσή Ακτή, τα Τσουκάλια, τη Σάντα Μαρία και την Πούντα θα συναντήσετε επαγγελματίες και μη Surfers να δαμάζουν τα κύματα και τον δυνατό άνεμο. Αν θέλετε και εσείς να δοκιμάσετε δεν έχετε παρά να απευθυνθείτε σε κάποια από τις σχολές που θα βρείτε στις παραλίες.\nΗ Πάρος φημίζεται και για τα εξαιρετικά τυριά της και για τις εκλεκτές ποικιλίες αμπελιών, την κόκκινη Μανδηλαριά και λευκή Μονεμβασιά. Πρέπει λοιπόν να δοκιμάσετε ξινομυζήθρα και λαδωτήρι και να συνοδέψετε τους μεζέδες σας όχι με ούζο αλλά με «σούμα», ένα είδος τσίπουρου που παράγετε στην Πάρο. Φεύγοντας σας προτείνουμε αγοράστε κρασί από κάποιο οινοποιείο.\nΗ Παροικιά είναι χτισμένη στη βορειοδυτική πλευρά της Πάρου και μέσα σ’ ένα γραφικότατο όρμο. Η Χώρα είναι πανέμορφη και γραφική, με τα στενά πλακόστρωτα δρομάκια της και το άσπρο να κυριαρχεί στα σπίτια. Εδώ θα βρείτε ξενοδοχεία, γραφεία τουρισμού, ενοικιάσεις αυτοκινήτων, μαγαζιά και πολλά άλλα. Στην ευρύτερη περιοχή της Χώρας βρίσκονται τα σημαντικότερα αρχαιολογικά μνημεία της Πάρου. Το αρχαϊκό νεκροταφείο, το ιερό του Ασκληπιού και του Πυθίου Απόλλωνα, ερείπια κατοικιών ελληνιστικής περιόδου και το κεραμικό εργαστήριο των ελληνιστικών χρόνων..\nΣε απόσταση 10 χιλιομέτρων από την Πάρο βρίσκεται η Νάουσα, ένα πολυσύχναστο τουριστικό θέρετρο αλλά και ένας μοναδικός παραθαλάσσιος προορισμός. Η πόλη είναι χτισμένη γύρω από το γραφικό λιμάνι και αποτελεί πραγματικά στολίδι για την Πάρο αλλά και για όλες τις Κυκλάδες. Πολλοί είναι αυτοί που την επιλέγουν ως τόπο διαμονής.\nΣτην Πάρο υπάρχουν αρκετές παραλίες για όλα τα γούστα και τις διαθέσεις. Ανάλογα λοιπόν με το τι ψάχνετε σε μια παραλία μπορείτε να επιλέξετε κάποια ήσυχη και χωρίς οργάνωση ή κάποια οργανωμένη με beach bars και θαλάσσια σπορ. Οι πιο γνωστές παραλίες στην Πάρο είναι τα Λιβάδια, οι Κολυμπήθρες, η Χρυσή Ακτή, το Μοναστήρι και η Πούντα.


Καθημερινή μουσική μαζική κουλτούρα, τώρα! - Το Περιοδικό\nΎμνος στο αυταπόδεικτο\nΧρήστος Σκυλλάκος | 21/06/2017\nΤο 1982 ο Γάλλος υπουργός που όρισε την 21η Ιούνη ως παγκόσμια μέρα μουσικής είχε δηλώσει: «Όλοι οι μουσικοί στους δρόμους». Αυτό θα λέγαμε πως πλέον ξεπεράστηκε. Απαίτηση πρέπει να είναι: όλη η μουσική και κάθε μέρα στους δρόμους. Αν και μια τέτοια αξίωση μοιάζει με κάτι το αυθαίρετο, κάτι το αδύνατο, δεν παύουμε να την κυνηγάμε. Κανείς δεν μπορεί να αρνηθεί τουλάχιστον τούτη την ανάγκη. Εξάλλου πρέπει να θέτεις τον στόχο για να βρεις τις διαδρομές που θα σε φτάσουν σε αυτόν.\nΨυχολογικό, διαπαιδαγωγικό, ηθικό, κοινωνικό εργαλείο η τέχνη. Μας συνδέει και μας επιστρέφει – καθώς χάνουμε τον δρόμο – στην φύση μας. Εγείρει και ευαισθητοποιεί συναισθήματα, «κριτικοποιεί» το πνεύμα, δημιουργεί οξυμένη αισθητήρια ομορφιά, κοινωνικοποιεί τους ανθρώπους, τους χαρίζει μια κοινή ηδονή. Η μουσική είναι δημιούργημα του ανθρώπου, συνέπεια της κουλτούρας των λαών να επικοινωνήσουν μεταξύ τους, να εμποδίσουν τους φόβους και την παρακμή του πολιτισμού τους, αναδεικνύει την εγγύτητα του ανθρώπου με την φύση. Η μουσική δεν είναι δημιούργημα χοντροτσεπάτων παραγωγών, δισκογραφικών μεγαθηρίων, τεράτων της Wall Street, δεν νοείται να θεωρηθεί ως ελεήμων και φιλεύσπλαχνη προσφορά των εταιρισμού στον άνθρωπο – με ένα υποχρεωτικό κόμιστρο. Το γέλιο του παιδιού είναι μουσική, το χάδι στο πρόσωπο είναι μουσική, το πουλί που πετάει είναι μουσική, ο αγέρας που φυσά είναι μουσική. Άλλωστε «από όσο γνωρίζω δεν μπορώ να διαχωρίσω την μουσική από τον θόρυβο» είχε πει ο πρωτοπόρος πειραματιστής μουσικός και θεωρητικός Arseny Avraamov στις αρχές του 20ου αιώνα. Η μουσική είναι τα πάντα γύρω μας και όλα τα άλλα που τους προσθέτουμε και προφανώς δεν χρειαζόμαστε κανέναν Γάλλο υπουργό, κανέναν γραφειοκράτη συνακολουθούμενο με τα θεσμοθετημένα παρεπόμενα τύπου «παγκόσμια ημέρα», για να μας υποδείξει πότε, πως, που και γιατί θα ακούμε, θα δημιουργούμε και θα εκφραζόμαστε. Η μουσική είναι άχρονη, δημοκρατική και παγκόσμια από την φύση της.\nΕκπέμπεται και δέχεται μέσα στους αιώνες από στόμα σε αυτί και ούτω κάθε εξής από τις απαρχές στο κάθε αύριο. Ένα κοινό δέντρο με «ασύνορες» ρίζες στην προϊστορία, ρίζες στην αρχέγονη κατάσταση, ρίζες στο ένστικτο. Αν δεν είχαμε μύτη δεν θα μυρίζαμε την άνοιξη μα ούτε την δυσωδία, αν δεν είχαμε στόμα δεν θα φιλούσαμε ούτε θα φτύναμε, αν δεν είχαμε χέρια δεν θα αγκαλιάζουμε μα ούτε θα γκρεμίζαμε ό,τι μας αδικεί, αν δεν είχαμε πόδια δεν θα μπορούσαμε να περπατήσουμε ούτε να τρέξουμε με άλματα προς τα εμπρός. Μια εφάμιλλη ιδιότητα θα πρέπει να προσάπτουμε και στην τέχνη. Δίχως μουσική θα ήμασταν αισθητικά, συναισθηματικά, νοητικά και κοινωνικά ανολοκλήρωτοι και ως εκ τούτου δεκτικοί σε κάθε ταπείνωση και εξευτελισμό. Η μουσική απελευθερώνει.\nΜια καθημερινή μέρα όπου οι άνθρωποι γυρνούσαν από τις δουλειές τους και δεν σιχτίριζαν τα πάντα και τους πάντες άκουσα τον ήχο μιας κιθάρας να βγαίνει μέσα από τα καλντερίμια σαν να βγαίνει από το πιο κατάλληλο ηχείο που θα έφτιαχνε η τεχνολογία. Ξαφνικά απόλυτη σιωπή. Οι περαστικοί δείξανε σεβασμό μέχρι να ολοκληρωθεί το κεραυνοφόρο, γλυκό, παραληρηματικό παίξιμο της. Αυτό αποτελεί κουλτούρα. Σπουδαίας αξίας μαζική κουλτούρα. Κανένας ρομαντισμός. Μουσικός και ακροατές μετατρέψανε την στιγμή σε πολιτιστική οντότητα. Η αναζήτηση του φαινόμενου «λειτουργία της τέχνης» προς στιγμή ικανοποιήθηκε ως έκφραση μιας συνειδητής και γενικευμένης ανάγκης. Τα στοργικά, τα οικεία, τα «ένας πλάι στον άλλον» μουσικά σαλπίσματα κατείχαν μια δυναμική που απομόνωσαν το τι μας έχει, μέσα στα χρόνια, επιβληθεί. Αυτούς τους προγραμματισμένους, άηχους και ψυχαναγκαστικούς εγκλεισμούς. Το αποστειρωμένο μας μικροκοσμικό μας σύμπαν. Τον εμπορευματικό εκθειασμό και του «ήμουν και εγώ σε αυτή την συναυλία» χωρίς να είμαι πουθενά πέρα πίσω από ένα social media στρουθοκαμηλισμό. Η μουσική όπως κάθε τέχνη είναι η πεμπτουσία της επικοινωνίας και κατά συνέπεια της κοινωνικότητας. Πομπός και δέκτης είτε συνυπάρχουν ταυτόχρονα, είτε δεν υπάρχουν καθόλου.\n«Λιοντάρια μπλοκάρουν την κυκλοφορία την ώρα που ανθίζουν τα ρόδα» θα μπορούσαμε να χαρακτηρίσουμε όλους αυτούς που πίσω από κάθε ανθρώπινη έκφραση, κάθε ανθρώπινη ενέργεια βρίσκουν τρόπους εκμετάλλευσης τους. Η μουσική μετατράπηκε αιώνες τώρα σε εμπόρευμα. Και στα πλαίσια μιας διαφημιστικής καμπάνιας του προϊόντος, μια «παγκόσμια μέρα» αποτελεί το επιστέγασμα της με τους εν δυνάμει καταναλωτές του. Πως μπορείς να αντιτάξεις ότι καθώς δεν γιορτάζουμε την «ζωή» τόσο παράδοξο είναι να γιορτάζουμε την μουσική; Πως μπορείς να τεκμηριώσεις πως είναι ζωτικό κύτταρο της φύσης μας, της εξέλιξης μας και της ψυχικής μας ωρίμανσης; Εχθρός της κοινωνικής νευροπάθειας; Κι όμως, σε ένα κόσμο δομημένου στην έννοια του κέρδους, πρέπει να τεκμηριώσεις το αυταπόδεικτο. Πως μπρος σε μια χρόνια κοινωνική ασθένεια, υπάρχει ανάγκη μιας χρόνιας κοινωνικής θεραπείας με διάρκεια και συνέχεια. Πως η μουσική αποτελεί φάρμακο. Χρειάζεται όντως τεκμηρίωση κάτι τέτοιο;\nΕδώ και τώρα, λοιπόν, καθημερινή μαζική κουλτούρα, καθημερινή αισθητική «ηχορύπανση». Στις μεγάλες φανφάρες που δεν αξίζουν τίποτα πέρα από κερδοφόρα για τους διοργανωτές φράγκα αντιτάσσουμε την μουσική σε πλατείες, σε στενά, σε μετρό και στάσεις λεωφορείων, δίχως του κράτους τις άδειες, δίχως του μπάτσου την απειλή, δίχως την βάρβαρη, χυδαία και εν τέλει, εμπορικής στόχευσης ενοχοποίηση με την ρετσινιά της επαιτείας. Πετάμε την «στολή εξόδου» στα «θεάματα», πετάμε τα είθισται της τέχνης, «γυμνώνουμε την επιθυμία ως το κόκκαλο». Ποιος θα πληρώνει τους μουσικούς; Ας έχουμε μια εμπιστοσύνη στην αλληλεγγύη, τη γενναιοδωρία, τη ευγνωμοσύνη που αποτελούν μια κοινωνικά ενστικτώδη αυτενέργεια. Η τέχνη ξεπερνά τα όρια του χώρου και του χρόνου. Η τέχνη στο φινάλε αποτελεί μια βαθιά αντικαπιταλιστική έκφραση ανθρώπινης ανάγκης.\n«Χιλιάδες σαξόφωνα εισβάλουν στην πόλη, στόλος από τρομπέτες που ρίχνουν τους γάντζους τους, δεκάδες κύματα από τρομπόνια προσεγγίζουν την πόλη, πεντακόσιοι μπασίστες με ανάστημα ίσιο με τις χορδές των οργάνων τους, εκατό ντράμερ, όπου στο κάθε τους χέρι μια μπαγκέτα» γράφει ο ποιητής Bob Kaufman ολοκληρώνοντας μια παθιασμένη αφιέρωση στην μουσική: «Επίθεση: Ο ήχος της τζαζ. Και η πόλη πέφτει.»\nΗ κάθε πρωινή πρώτη μελωδία, επιβεβαιώνει την ανθρώπινη μας υπόσταση. Αυτή δεν χαρίζεται σε κανέναν φιλοτομαριστή, σε κανέναν «διοργανωτή», σε κανένα πλασιέ εμπορευμάτων, σε κανέναν κεφαλαιοκράτη.\nΤο ποίημα “Battle Report” του Bob Kaufman είναι σε ελεύθερη μετάφραση και απόδοση του συντάκτη από την συλλογή “Solitudes Crowded with Loneliness”.\n*Το κείμενο αποτελεί ευρεία αναμόρφωση προηγούμενου\n«Ευρωπαϊκή Γιορτή Μουσικής»δωρεάν τέχνημουσική


Μέσα στο πρώτο δεκαπενθήμερο του Ιούλη η διάθεση των Windows Phone 8.1; - TechinPro | Ενημέρωση για ό, τι υπάρχει στον κόσμο της τεχνολογίας και όχι μόνο\nHome Techin-News Updates Windows Phone Μέσα στο πρώτο δεκαπενθήμερο του Ιούλη η διάθεση των Windows Phone 8.1;\nΜέσα στο πρώτο δεκαπενθήμερο του Ιούλη η διάθεση των Windows Phone 8.1;\nΓνωρίζαμε ότι η νέα έκδοση του λειτουργικού συστήματος της Microsoft, Windows Phone 8.1 θα έφτανε στα κινητά με Windows Phone 8 μέσα στον Ιούλιο, ωστόσο χάρη στη Microsoft Ινδίας έχουμε καλύτερη εικόνα για το χρονικό παράθυρο.\nΜέσω ενός tweet, η Microsoft Ινδίας απάντησε σε σχετικές ερωτήσεις για το χρονικό διάστημα που μπορούν οι χρήστες κινητών με Windows Phone 8 να περιμένουν τη σχετική αναβάθμιση. Πιο συγκεκριμένα, έκανε γνωστό ότι το χρονικό διάστημα είναι οι δύο πρώτες εβδομάδες του Ιούλη. Αυτό ωστόσο που δεν γνωρίζουμε, είναι αν η Microsoft Ινδίας απάντησε στα ερωτήματα συγκεκριμένα για την αγορά της Ινδίας ή εννούσε τη διανομή σε παγκόσμια κλίμακα της τελευταίας έκδοσης των Windows Phone.\nΟι χρήστες των Windows Phone στις Ηνωμένες Πολιτείες, έχουν ένα λόγο παραπάνω να τρίβουν τα χέρια τους για την αναβάθμιση, αφού μαζί με τα Windows Phone 8.1 έρχεται και η ψηφιακή βοηθός Cortana. Η Microsoft δεν έχει διευκρινήσει, πότε το συγκεκριμένο χαρακτηριστικό θα καταφτάσει και σε άλλες αγορές.\nΑυτή τη περίοδο, τα Windows Phone 8.1 είναι προεγκατεστημένα μόνο στα Nokia Lumia 630 και Nokia Lumia 635, ενώ σύντομα περιμένουμε και τη ναυαρχίδα της εταιρείας Nokia Lumia 930 να κάνει την εμφάνιση της στην αγορά. Το συγκεκριμένο smartphone αναμένεται να κυκλοφορήσει σύντομα και επιβεβαιώσαμε ότι το κόστος του θα είναι €599 στη χώρα μας.


Παραμυθοκουζίνα: Ο Διόνυσος ταξίδεψε στη Νεμέα και πάντρεψε τον Ηρακλή με την Έλσα!\nΟ Διόνυσος ταξίδεψε στη Νεμέα και πάντρεψε τον Ηρακλή με την Έλσα!\nΕίχα να πάω στη Νεμέα από μικρός. Κι είναι τόσο κοντά! Ιδανική για μια ημερήσια εκδρομή. Ο αρχαιολογικός της χώρος με το Ναό του Δία και το Στάδιο παρουσιάζει εξαιρετικό ενδιαφέρον, όπως και η αρχαιολογική συλλογή του Μουσείο, μεγάλο τμήμα της οποίας σώθηκε στο παρά πέντε από τα χέρια αρχαιοκαπήλων.\nΜιλάω για τον περίφημο θησαυρό των Αηδονιών για τον οποίο μπορείτε να διαβάσετε ένα ενδιαφέρον αφιέρωμα στη Μηχανή του Χρόνου\nΦτάσαμε νωρίς το πρωί και τα παιδιά ενθουσιάστηκαν. Η Νεμέα προσφέρεται σίγουρα για ένα διασκεδαστικό μάθημα ιστορίας που περιλαμβάνει φυσικά και ....τρέξιμο!\nΑφού απολαύσαμε τον χώρο, συνεχίσαμε ως το Κτήμα Παλυβού, όπου πραγματοποιήθηκε μια σειρά από πολύ ενδιαφέρουσες εκδηλώσεις στις Μεγάλες Μέρες της Νεμέας.\nΕίμασταν κι εμείς εκεί με τον Θεό Διόνυσο και τους Πειρατές και το Μουσείο Σχολικής Ζωής και Εκπαίδευσης\nΑφού μιλήσαμε στα παιδιά για τον μύθο στη συνέχεια φτιάξαμε ένα δικό μας πειρατικό παραμύθι.\nΚαι τι δεν έγινε!\nΟ Ηρακλής, αφού σκότωσε το λιοντάρι ερωτεύθηκε την Έλσα από το Frozen η οποία ήρθε αν παραθερίσει στη Νεμέα για να γλιτώσει λίγο από το κρύο του Βόρειου Πόλου και να δοκιμάσει και κρασάκι Αγιωργήτικο!\nΈλα που ο Πειρατής Πεταλούδας την είχε βάλει στο μάτι! Έστειλε τον Σπίθα το πρωτοπαλίκαρό του να αντιμετώπισει τον ήρωα.\nΟ πειρατής ανάγκασε την Έλσα να παγώσει τον δρόμο κι ο μυθικός ήρωας γλίστρισε κι έσπασε το πόδι του!\nΌμως ακόμη και με σπασμένο πόδι ο ήρωας κατάφερε να νικήσει τους κακούς και στο τέλος παντρεύτηκε την Έλσα σε μια ...σεμνή τελετή.\nΔώρο γάμου η περίφημη "Χρυσή Πεταλούδα" με τα διαμάντια που άρπαξε ο Ηρακλής από τους πειρατές.\nΉταν ο ... 13ος άθλος του!\nΟ Θεός Διόνυσος σίγουρα έβαλε το χέρι του! (λένε πως κρυβόταν πίσω από τον κουμπάρο)\nΑναρτήθηκε από kostasst στις 10:21 π.μ.


Εφεδρεία, Δυναμική Demo πλατφόρμας διαθέσιμη για λήψη - Ένας θυμωμένος gamer\nΣεπτέμβριος 21, 2016 Σεπτέμβριος 21, 2016 Προσωπικό της OAG\nΟ προγραμματιστής Noclip και ο εκδότης HypeTrain Digital κυκλοφόρησαν δύο νέα ρυμουλκούμενα για μια υπερκινητική, ενεργητική νέα πλατφόρμα πλευρικής κύλισης που ονομάζεται Αναμονή. Το παιχνίδι βλέπει τους παίκτες να βγαίνουν σε επίπεδα με ταχύτητες αστραπής, να γεμίζουν από τοίχους και να αποφεύγουν εμπόδια στο δρόμο προς τη γραμμή τερματισμού. Οι προγραμματιστές ανακοίνωσαν ότι υπάρχει επί του παρόντος ένα demo για το παιχνίδι.\nΑναμονή διαθέτει περισσότερα από τα επίπεδα 50 για να ολοκληρωθεί, μαζί με μια επιπλέον λειτουργία Speedrun και ένα παγκόσμιο leaderboard για να παρακολουθείτε και να συμβαδίσετε με μερικούς από τους ταχύτερους παίκτες στον κόσμο. Όλα αυτά είναι συρραμμένα σε ένα ηλεκτρονικό soundtrack και σε συνδυασμό με επιπλέον collectibles για ορισμένες πρόσθετες τιμές επανάληψης. Μπορείτε να δείτε το πρώτο τρέιλερ προώθησης παρακάτω.\nΕντάξει, έχουν σίγουρα δίκιο για το soundtrack στο δελτίο τύπου να είναι δροσερό. Το κομμάτι του τρακτέρ που χρησιμοποιείται στο ρυμουλκούμενο πάνω από το ακουγόταν γλυκό.\nΦυσικά, το promo teaser δεν έκανε τίποτα για να παρουσιάσει πραγματικά το ζωντανό gameplay. Ευτυχώς έκαναν προσφορά ενός δεύτερου τρέιλερ παιχνιδιού, επιδεικνύοντας συγκεκριμένα αυτό που οι παίκτες μπορούν να προσβλέπουν Αναμονή. Δείτε το παρακάτω.\nΤο gameplay είναι λίγο δύσκολο να το παρακολουθούμε κατά καιρούς και είναι αρκετά απομακρυσμένο από τη δράση, αλλά αυτό είναι πιθανό να βοηθήσει τους παίκτες να έχουν μια αίσθηση ταχύτητας και κλίμακας για το πόσο γρήγορα θα κινηθούν μέσα από τα επίπεδα.\nΕπίσης, αυτό το χτύπημα πτώση στο δεύτερο σήμα 13; Κολοσσιαίος.\nΜοιράζουν το παιχνίδι ως σκληροπυρηνική πλατφόρμα με μινιμαλιστική τέχνη και αξέχαστη μουσική στο κεφάλι-bob. Ναί ή όχι Αναμονή μπορεί να καταφέρει να ξεχωρίσει από όλους τους άλλους τίτλους indie στο Steam είναι μια ολόκληρη άλλη ιστορία αλλά τουλάχιστον αφήνουν τους gamers να ξέρουν ότι ο τίτλος θα έρθει λίγο αργότερα αυτό το φθινόπωρο.\nΑν ένα παιχνίδι αρέσει Αναμονή έχει καταφέρει να πάρει την φαντασία σας και σας ενδιαφέρει να το προσθέσετε στη βιβλιοθήκη σας σε κάποιο σημείο, μπορείτε να προχωρήσετε στην καμπύλη ελέγχοντας το σελίδα καταστήματος ατμού τώρα και βάζοντας το στο wishlist σας. Μπορείτε εναλλακτικά να πάρετε τα χέρια σας σε μια δωρεάν επίδειξη από τη σελίδα καταστήματος, καθώς και να δείτε αν ταιριάζει με τις προτιμήσεις σας.\nΚαταχωρήθηκε στο Νέα, PC, ΡυμουλκούμεναTagged 2D Πλατφόρμας, HypeTrain Ψηφιακή, NoClip, PC, Αναμονή\nZelda: Breath Of The Wild Νέο βίντεο Διερευνά Μαγειρική